Diari Oficial de la Generalitat Valenciana


Sumari del DOGV 9761, del 08-01-2024 (2023/13051)

RESOLUCIÓ de 18 de desembre de 2023, de la consellera de Medi Ambient, Aigua, Infraestructures i Territori, per la qual es convoquen les ajudes a entitats locals per a la restauració d'hàbitats i espècies en espais naturals protegits de la Comunitat Valenciana, i se n'establixen les bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13890


Data del document
:   18-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 18 de desembre de 2023, de la consellera de Medi Ambient, Aigua, Infraestructures i Territori, per la qual es convoquen les ajudes a entitats locals per a la restauració d'hàbitats i espècies en espais naturals protegits de la Comunitat Valenciana, i se n'establixen les bases reguladores. [2023/13451]  
El Consell Europeu va acordar, el 21 de juliol de 2020, un instrument excepcional de recuperació temporal denominat Next Generation EU (Pròxima Generació UE) per a fer front a les conseqüències econòmiques i socials de la pandèmia, el nucli del qual està constituït pel Mecanisme de recuperació i resiliència establit pel Reglament (UE) 2021/241, del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència (d'ara en avant, MRR), la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, al mateix temps que es promouen les prioritats ecològiques i digitals de la UE. Per a assolir estos objectius, cada estat membre ha de dissenyar un pla nacional que incloga les reformes i els projectes d'inversió necessaris per a assolir estos objectius. En el cas de l'Estat espanyol, el 27 d'abril de 2021, s'aprova, mitjançant Acord del Consell de Ministres, el Pla de recuperació, transformació i resiliència (d'ara en avant, PRTR), que s'avalua favorablement per la Comissió Europea el 16 de juny de 2021, i l'aprovació definitiva del qual és ratificada mitjançant Decisió d'execució pel Consell, el 13 de juliol de 2021 (d'ara en avant, CID). El PRTR està format per 4 eixos transversals (transició ecològica, transformació digital, cohesió social i territorial i igualtat de gènere) a través dels quals es distribuïxen els fons europeus. Així mateix, estos eixos es projecten en 10 polítiques palanca que recullen els 31 components que articulen els projectes d'inversions i reformes per a modernitzar el país. En la política palanca II «Infraestructures i ecosistemes resilients» s'enquadren els components 4, 5 i 6. Entre estos, les presents ajudes s'emmarquen en el component 4 «Conservació i restauració d'ecosistemes i la seua biodiversitat», dins de la inversió 3, relativa a la «Restauració d'ecosistemes i infraestructura verda». Esta inversió inclou un conjunt d'actuacions en suport a la implementació de la reforma 2. L'objectiu és restaurar els ecosistemes naturals i les zones degradades per activitats mineres, així com altres iniciatives en entorns urbans destinades al foment de la connectivitat i el reverdiment urbà.  
  
En la sessió de la Conferència Sectorial de Medi Ambient, celebrada en data 9 de juliol de 2021, es van establir els criteris objectius que van servir de base per a la distribució territorial dels fons previstos per a un conjunt d'actuacions del component 4 en el període 2021-2023. D'igual manera, es va concretar la transferència de la partida pressupostària prevista en l'anualitat 2021, es van descriure les inversions que integren el projecte, la dotació pressupostària a càrrec de la qual es finança el projecte i la seua distribució territorial resultant.  
En el següent acord de la Conferència Sectorial de Medi Ambient, celebrada el 15 de desembre de 2021, es completava la primera territorialització del 9 de juliol i s'actualitzava i reemplaçaven les condicions de desenvolupament i execució aplicables.  
Finalment, en la Conferència Sectorial de Medi Ambient de 20 de juny de 2022 es va aprovar l'acord pel qual es modifiquen i actualitzen determinats acords de l'any 2021 relatius al component 4 del PRTR, a conseqüència de l'experiència i necessitats sorgides en la seua aplicació.  
  
En els acords adoptats en estes conferències sectorials es va establir com a criteri de repartiment per a la inversió 3 del component 4 el coeficient de territorialització, i a la Comunitat Valenciana li van correspondre 58.854.333,00 €. En l'annex a l'Acord de 15 de desembre de 2021 es concreta l'actuació «Ajudes a entitats locals per a la restauració d'hàbitats i espècies en espais naturals protegits, incloent-hi Xarxa Natura 2000», a la qual es destina un import d'1.200.000,00 €. Exactament, el finançament d'estes ajudes, dins dels pressupostos de la Generalitat per a l'exercici 2023, es fa a càrrec del capítol 7 del programa pressupostari 442.99 «MMR Emergència climàtica i transició ecològica» mitjançant la creació d'una línia de subvenció S1443 «Ajudes a entitats locals per a la restauració d'hàbitats i espècies en espais naturals protegits a la Comunitat Valenciana», per un import d'1.200.000,00 €.  
  
Per tant, les ajudes regulades en esta resolució es finançaran a càrrec dels fons del PRTR assignats a la Comunitat Valenciana, per tal de contribuir al compliment de l'objectiu 71 del CID, «Actuacions de restauració d'ecosistemes», amb un indicador de compliment consistent a aconseguir almenys 30.000 hectàrees (ha) en tot l'Estat cobertes per actuacions finalitzades de restauració d'ecosistemes en territoris o ecosistemes degradats mitjançant l'eliminació d'elements artificials, la millora del sòl i la morfologia i el reverdiment i la naturalització.  
  
Atés que es preveuen altres línies d'execució per a implementar eixes mesures, la part proporcional de l'objectiu «Accions de restauració d'ecosistemes» que correspondria a este repartiment és de 17.816 ha per a tota Espanya, sent la fracció per a desenvolupar d'este indicador en la inversió 3 a la Comunitat Valenciana de 1.425 ha, per tal de contribuir amb esta actuació a l'assoliment d'este objectiu.  
Les ajudes vinculades al PRTR requerixen que totes les actuacions han de respectar el principi de no causar un dany significatiu al medi ambient (d'ara en avant, DNSH, per les seues sigles en anglés), en compliment del que es disposa en el PRTR, en el Reglament (UE) 2021/241, del Parlament Europeu i del Consell, de 12 de febrer de 2021, que establix el Mecanisme de recuperació i resiliència, i la seua normativa de desplegament, en particular la Comunicació de la Comissió (C/2023/111): Guia tècnica sobre l'aplicació del principi de «no causar un perjudici significatiu». D'igual manera, les ajudes regulades en esta resolució estan recollides en l'annex VI del Reglament pel qual s'establix el MRR, amb camp d'intervenció 050 «Protecció de la naturalesa i la biodiversitat, patrimoni i recursos naturals, infraestructures verdes i blaves», amb contribució al 100 % a l'objectiu mediambiental i al 40 % a l'objectiu climàtic, amb la qual cosa es complix el compromís d'etiquetatge verd.  
D'igual manera, l'aplicació del Mecanisme ha d'efectuar-se d'acord amb el principi de bona gestió financera, incloent-hi la prevenció i la persecució efectives del frau, en particular el frau fiscal, l'evasió fiscal, la corrupció i els conflictes d'interessos, per la qual cosa cal destacar que esta resolució s'acull al Pla de mesures antifrau per a la gestió dels fons de l'MRR de la Conselleria de Medi Ambient, Aigua, Infraestructures i Territori, que es pot consultar en la pàgina web d'esta Conselleria / INFORMACIÓ GENERAL / Fons Next Generation / Mesures Antifrau. Pel que fa a les entitats locals que siguen beneficiàries d'estes ajudes, en compliment del que es disposa en l'article 6 de l'Ordre HFP/1030/2021, de 29 de setembre, per la qual es configura el sistema de gestió del PRTR, hauran d'aprovar com a entitat executora de fons MRR un pla de mesures antifrau, en un termini inferior a 90 dies des que tinguen coneixement de la seua participació en l'execució del PRTR.  
  
Estes ajudes estan incloses en el Pla estratègic de subvencions de la Conselleria d'Agricultura, Desenvolupament Rural, Emergència Climàtica i Transició Ecològica i els seus organismes públics, per al període 2021-2023, aprovat per Resolució, de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, modificada per la Resolució de 27 de juliol de 2022 i per la Resolució de 8 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica.  
La inversió 3 (C4.I3), segons s'indica en la part blanca del CID, té com un dels seus objectius el foment de la infraestructura verda cobrint entre altres necessitats les actuacions i els projectes que abasten processos de governança i participació, gestió d'espais verds i blaus i projectes de metabolisme urbà relacionats amb la biodiversitat, per la qual cosa, per a vehicular les ajudes concedides a la Comunitat Valenciana, s'ha determinat que els beneficiaris d'estes siguen, dins de les entitats locals, concretament els municipis en l'àmbit territorial dels quals es localitzen parcs naturals, monuments naturals i/o paisatges protegits, figures de protecció establides en l'article 3.1. de la Llei 11/1994, de 27 de desembre, d'espais naturals protegits de la Comunitat Valenciana, i que siguen també espais naturals protegits de la Xarxa Natura 2000, de conformitat amb l'article 3.3 d'esta mateixa llei o que, si no és el cas, siguen zones de connectivitat ecològica previstes en els decrets de declaració de les zones d'especial conservació (ZEC) i aprovació de normes de gestió. D'este últim criteri relatiu a Xarxa Natural 2000 s'exceptua aquells municipis en l'àmbit territorial dels quals es localitze un monument natural que igualment hauran de complir amb la resta dels criteris que s'establixen en la base cinquena de l'annex I.  
  
Tal com es recull en l'acord de la Conferència Sectorial de Medi Ambient celebrada en data 9 de juliol de 2021, tot el conjunt de mesures en desenvolupament del component 4 (atesa la ubicació de gran part de les actuacions de conservació i millora de la biodiversitat, de la superfície forestal i dels espais protegits) tenen un impacte destacat en les àrees rurals i contribuïxen significativament a abordar els desafiaments demogràfics, la cohesió territorial i a la dinamització de zones en declivi demogràfic. Estan per això previstes en l'eix 1 «Impuls de la transició ecològica», mesures 11, 12 i 13 del Pla de recuperació: 130 mesures davant del repte demogràfic, raó per la qual s'afig la condició que el municipi es trobe a l'interior de la Comunitat Valenciana i que presente una escassa població. Estos municipis formen part d'unes certes comarques d'interior deprimides tant demogràficament com econòmicament, amb processos d'envelliment acusats, baixes taxes d'activitat, elevada necessitat de recursos sociosanitaris assistencials i que tenen uns eixos de comunicació invertebrats o inexistents amb una xarxa de comunicació viària poc desenvolupada i inadequada per a afavorir processos de desenvolupament econòmics. Tot això s'unix al fet que la major part dels seus termes municipals es correspon amb un entorn rural forestal i agrícola cada vegada menys gestionat i amb més necessitats d'intervenció pels beneficis ecosistèmics que reporten a tota la població en general.  
Per estos motius, per a concretar quins municipis dels parcs naturals, els monuments naturals i els paisatges protegits coincidixen amb zones més desfavorides de l'interior valencià, s'han utilitzat els àmbits territorials definits en el Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana (d'ara en avant, ETCV), i concretament els que formen part del Sistema Rural i de la Franja Intermèdia, excloent-ne, per tant, els ajuntaments localitzats en l'àmbit territorial de l'ETCV en la categoria de zonificació denominada Plana Litoral. La finalitat última d'esta selecció busca l'objectiu de fer una discriminació positiva a favor dels municipis del medi rural en benefici de l'equitat territorial i de la compensació entre el món urbà i el món rural.  
  
Així, amb estes ajudes es pretén col·laborar econòmicament amb els municipis que formen part de les anteriors zones protegides localitzats en ambients rurals, ja que en moltes ocasions es tracta d'unes zones faltes d'inversió que tenen un pressupost insuficient per a millorar la resiliència dels seus hàbitats.  
La relació dels municipis que complixen els requisits per a poder ser beneficiaris d'estes ajudes es detalla en la base cinquena de l'annex I d'este document.  
Amb l'objectiu d'agilitar l'aplicació i el finançament del PRTR, en 2020 es va aprovar el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR, sent aplicable en estes ajudes les especialitats previstes en el seu article 44. Igualment, es va aprovar el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, en què en la secció segona es determina el règim de gestió econòmica financera dels fons vinculats a l'MRR i al React-EU.  
Per tot això, fent ús de les atribucions conferides per l'article 23 de l'esmentat Decret llei 6/2021, així com les competències que establix l'article 10 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, amb informe previ de l'Advocacia de la Generalitat i de la Intervenció Delegada, resolc:  
  
Primer. Objecte i finalitat  
Aprovar les bases reguladores de la concessió de les subvencions, en règim de concurrència competitiva, destinades a impulsar la restauració d'hàbitats i espècies en espais naturals protegits de la Comunitat Valenciana, en el marc del component 4 del PRTR denominat «Conservació i restauració d'ecosistemes i la seua biodiversitat», en la inversió 3 (d'ara en avant, C.04 I.03), relativa a la «Restauració d'ecosistemes i infraestructura verda».  
  
Segon. Convocatòria  
Convocar les subvencions destinades al finançament, en règim de concurrència competitiva, a entitats locals per a la restauració d'hàbitats i espècies en espais naturals protegits, incloent-hi Xarxa Natura 2000, en el marc del PRTR, dins del component 4, inversió 3, objectiu 71 del CID.  
  
Tercer. Finançament  
El finançament d'estes ajudes s'emmarca en el marc pressupostari del programa 442.99, en què, mitjançant Acord de 29 de juny de 2023, del Consell, s'autoritza una transferència de crèdits per import d'1.200.000,00 €, agrupació de romanents, per a la inclusió d'una nova línia de subvenció de concurrència competitiva (S1443), en el capítol 7 de l'esmentat programa 442.99, amb les següents dades descriptives: ajudes per al desenvolupament de projectes que suposen la restauració d'hàbitats i espècies a més d'un suport econòmic a les entitats locals de l'interior que tinguen en el seu terme municipal espais naturals protegits. El 100 % de l'import de la subvenció procedix dels fons Next Generation EU de l'MRR.  
  
Quart. Habilitació  
Es faculta la persona titular de la direcció general amb competències en medi natural per a dictar totes les resolucions i instruccions que siguen necessàries per a la interpretació, el desenvolupament i l'execució d'esta resolució.  
  
Cinqué. Eficàcia  
Esta resolució tindrà efecte des de l'endemà de la seua publicació en el Diari Oficial de la Generalitat Valenciana.  
Esta resolució posa fi a la via administrativa, i es podrà interposar recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant la persona titular de la Conselleria de Medi Ambient, Aigua, Infraestructures i Territori, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que s'hi puga interposar qualsevol altre recurs dels que preveu la legislació vigent.  
  
València, 18 de desembre de 2023.- La consellera de Medi Ambient, Aigua, Infraestructures i Territori: Salomé Pradas Ten.  
  
  
  
ANNEX I  
Bases reguladores per les quals s'establix la concessió de subvencions destinades a entitats locals per a la restauració d'hàbitats i espècies en espais naturals protegits de la Comunitat Valenciana  
  
  
Base primera. Objecte i àmbit d'aplicació  
L'objecte de les ajudes previstes en esta resolució és la concessió de subvencions en règim de concurrència competitiva, per a la restauració d'hàbitats i espècies en espais naturals protegits de la Comunitat Valenciana, a entitats locals que complisquen amb tots els requisits establits en la base cinquena.  
  
Base segona. Marc normatiu  
A les ajudes regulades en esta resolució els resulta aplicable la normativa següent:  
1. Comunitària:  
- Reglament (UE) núm. 2021/241, del Parlament Europeu i del Consell, de 12 de febrer de 2021, pel qual s'establix el Mecanisme de recuperació i resiliència.  
- Directiva 92/43/CEE, del Consell, de 21 de maig de 1992, relativa a la conservació dels hàbitats naturals i de la fauna i flora silvestres  
- Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.  
2. Nacional:  
- Llei 38/2003, de 17 de novembre, general de subvencions (d'ara en avant, LGS) i el seu reglament, aprovat pel Reial decret 887/2006, de 21 de juliol.  
- Llei 42/2007, de 13 de desembre, del patrimoni natural i de la biodiversitat.  
- Llei 19/2013, de 9 de desembre, de transparència, accés a la informació pública i bon govern.  
- Llei 39/2015, d'1 d'octubre, del procediment administratiu comú de les administracions públiques.  
- Llei 40/2015, d'1 d'octubre, del règim jurídic del sector públic.  
  
- Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.  
- Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència.  
  
- Ordre HFP/1031/2021, de 29 de setembre, per la qual s'establix el procediment i el format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
- Ordre HFP/1030/2021, de 29 de setembre, per la qual es configura el sistema de gestió del PRTR.  
- Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència.  
- Resolució, de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en la Llei 9/2017, de 8 de novembre.  
3. Autonòmica:  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPS).  
  
- Llei 1/2022, de 13 d'abril, de la Generalitat, de transparència i bon govern de la Comunitat Valenciana o normativa que la substituïsca.  
- Llei 11/1994, de 27 de desembre, d'espais naturals protegits de la Comunitat Valenciana.  
- Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la de la crisi conseqüència de la COVID-19.  
- Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna.  
- Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
- Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana.  
- Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions  
  
Base tercera. Accions subvencionables  
Seran actuacions subvencionables aquelles l'objectiu de les quals contribuïsca a la restauració d'ecosistemes i infraestructura verda i la seua biodiversitat. Per a això, es finançaran les següents actuacions, considerades com a inversió tenint en compte que o augmenten el valor dels béns o, en menor mesura, eviten que es deprecien:  
1. Actuacions que incidixen directament en la millora dels hàbitats naturals, o en les espècies silvestres en règim de protecció especial.  
a) Actuacions de silvicultura encaminades a la posada en valor i la millora de la resiliència i de la connectivitat dels ecosistemes amb treballs de tales de millora amb eliminació de restes (aclarides, aclarides de plançonada i reservacions); podes de formació o manteniment, pela de suro de baixa qualitat o espelagrinada passat el seu torn; regulació de competència (desbrossaments selectius, parcials o totals).  
b) Restauració de la infraestructura verda amb actuacions de reforestació per davall de coberta amb espècies autòctones: plantació d'enriquiment amb espècies singulars climàciques en les masses de pineda.  
c) Desbrossaments selectius de matoll i podes, entre altres, en terrenys forestals procedents d'antics cultius abandonats.  
d) Creació de discontinuïtats en masses forestals mitjançant el conreu de camps de cultiu, fins i tot operacions de desbrossament i conreu en bancals en desús agrícola eventual, sempre que no supose un canvi de l'ús forestal ni un canvi de cultiu segons la normativa sectorial.  
  
e) Restauració de l'ecosistema mitjançant tala d'arbres cremats, execució de feixines, refugis i punts d'aigua per a la fauna.  
f) Recuperació dels hàbitats amb actuacions d'eliminació mitjançant tala i extracció de plantes i animals per al control d'espècies exòtiques i revegetació posterior si fora necessari.  
g) Creació d'ecosistemes fluvials multifuncionals encaminats a reduir els efectes d'episodis extrems de precipitacions amb l'eliminació d'espècies exòtiques i invasores, creació de corredors fluvials accessibles a visitants i plantació d'espècies autòctones de ribera.  
  
h) Creació d'infraestructures previstes en estratègies de conservació o recuperació d'espècies amenaçades.  
i) Recuperació de patrimoni en pedra: restauració de la funcionalitat de bancals, de murs de pedra d'interés etnoagrari i funció principal hidrològica. La unitat mínima d'actuació serà 20 m³.  
2. Actuacions que indirectament contribuïxen a la millora dels ecosistemes i la seua biodiversitat:  
2.1. Millora del sòl concentrant l'impacte derivat de l'ús públic en determinades zones, per a garantir que la pressió es reduïsca en la resta de l'espai protegit:  
a) Creació d'aparcaments dissuasius per a l'ús públic.  
b) Obres d'adequació d'àrees d'ús públic.  
c) Creació i/o homologació de sendes.  
d) Creació d'espais expositius relacionats amb la sensibilització dels valors mediambientals en els espais naturals protegits  
  
2.2. Per contribuir al fet que es puga fer una bona gestió dels hàbitats: obres d'adequació en pistes forestals, camins agrícoles i vies pecuàries amb l'objectiu de facilitar la gestió i el manteniment de l'hàbitat.  
  
3. Cada sol·licitud presentada podrà incloure qualsevol de les actuacions dels punts 1 i 2 d'esta base.  
4. La inversió mínima aprovada no serà inferior a 5.000,00 € (excloent-ne l'IVA). L'ajuda serà del 100 % de les despeses subvencionables amb el límit de 40.000,00 € per entitat beneficiària.  
5. L'actuació haurà de ser conforme amb la normativa establida en els instruments de planificació i gestió aprovats per l'Administració autonòmica. En cap cas seran subvencionables actuacions o activitats que no siguen respectuoses amb les finalitats i els objectius dels espais naturals protegits o que puguen posar en perill els valors que justifiquen la protecció d'estos espais.  
6. L'àmbit territorial de les actuacions es correspon amb el dels espais naturals protegits, incloent-hi la seua àrea d'influència segons el que s'establix en les seues normes de declaració.  
7. L'incompliment d'estos apartats comportarà la no elegibilitat de l'actuació.  
8. En el cas de tractar-se obres que exigisquen projecte tècnic, conforme al que s'establix en l'article 164, lletra h de l'LHPS, este haurà de sotmetre's a informe de l'oficina de supervisió de projectes o de tècnics de l'Administració designats per esta, amb caràcter previ a la data de justificació de la primera anualitat d'ajuda.  
  
Base quarta. Despeses subvencionables  
1. Seran despeses subvencionables els següents, sempre que estiguen directament relacionades amb l'objecte de la subvenció:  
a) Execució d'obres de creació o millora d'infraestructures i altres equipaments d'ús públic (aparcaments, casetes auxiliars…), incloent-hi la compra o de parcel·les rústiques.  
b) Compra d'eines d'ús forestal accionades per presa de força la finalitat de les quals siga la millora dels mitjans de prevenció d'incendis lligats al C03.I04. En queden excloses les eines manuals com ara motoserres i similars. Concretament, queda inclosa l'adquisició de les següents eines per a la gestió de restes agrícoles i forestals:  
  
- Recollidor de branques i restes de poda.  
- Ternal de palanca per a desplaçar troncs.  
- Pala i forqueta per a treballs silvícoles.  
- Desbrossadores i/o trituradores de branques i restes.  
- Remolcs necessaris per a realitzar la gestió dels residus i/o per a aigua.  
- Embaladores per a restes de poda.  
- Tragella per a arranjament i manteniment de camins.  
c) Costos generals vinculats a les despeses previstes en els apartats anteriors a i b, sempre que no superen el 10 % de la despesa total subvencionable, com ara honoraris d'arquitectes, enginyers i assessors.  
  
d) Despeses de contractació de prestacions de serveis, subministraments de béns o realització de les activitats corresponents a les actuacions objecte de subvenció.  
e) Lloguer de maquinària i altres béns, mobles o immobles.  
f) Cost de les assistències tècniques externes sempre que estiguen justificades.  
g) L'IVA sempre que no siga susceptible de recuperació o compensació, conformement a la normativa reguladora del respectiu tribut.  
h) Despeses de comunicació derivades del compliment de les obligacions en matèria d'informació i publicitat relatives al finançament de l'MRR, conforme amb la normativa europea i nacional que resulte aplicable, en particular, d'acord amb l'Ordre HFP/1030/2021, de 29 de setembre, per la qual es configura el sistema de gestió del PRTR, en les mesures d'informació i comunicació de les actuacions que desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.).  
i) Despeses de contractació de nou personal, sempre que es tracte de conceptes inclosos en la retribució bruta del / de la treballador/a que guarden relació indubtable amb l'activitat subvencionada.  
2. Les despeses hauran d'estar subjectes a preu de mercat i ajustar-se al principi de moderació de costos, en els termes establits en l'article 31.3 LGS.  
3. No seran despeses subvencionables:  
a) Les despeses associades a actuacions de les quals no s'aporte la documentació completa exigida en estes bases i en la convocatòria.  
b) Les despeses financeres, reestructuracions de passiu o refinançaments, IVA i altres impostos o taxes quan siguen susceptibles de recuperació o compensació, despeses notarials, de registre i altres de naturalesa similar.  
c) Qualsevol despesa que no complisca amb el principi DNSH: evitar impactes negatius significatius en el medi ambient (segons les seues sigles en anglés de Do Not Substancial Harm), conforme al que es preveu en el PRTR, en el Reglament (UE) 2021/241,  
d) Les despeses en els termes establits en els apartats 7 i 8 de l'article 31 de la Llei 38/2003 general de subvencions.  
4. Les despeses subvencionables seran les produïdes o generades exclusivament en el període comprés entre l'1 de gener de 2021 i 31 de desembre de 2025.  
  
Base cinquena. Entitats beneficiàries  
1. Podran adquirir la condició d'entitat beneficiària d'estes ajudes les entitats locals que complisquen tots els criteris següents:  
  
a) Que es tracte de municipis que se situen en l'àmbit d'un parc natural, monument natural o paisatge protegit, segons l'article 3.1 de la Llei 11/1994, de 27 de desembre, d'espais naturals protegits de la Comunitat Valenciana.  
b) Tindre part o tot el seu terme municipal declarat com a lloc d'importància comunitària (LIC), zona especial de conservació (ZEC) o zona d'especial protecció per a les aus (ZEPA) de conformitat amb el que establix l'article 3.3 de la Llei 11/1994, de 27 de desembre, d'espais naturals protegits de la Comunitat Valenciana. Si no és el cas, formar part de la zona de connectivitat ecològica prevista en els decrets de declaració de les ZEC i aprovació de normes de gestió.  
  
c) Pertànyer al sistema rural o franja intermèdia definits en el Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana.  
d) Tindre una població inferior a 10.000 habitants segons les xifres oficials de població dels municipis espanyols en aplicació de les bases del règim local (art. 17) de l'Institut Nacional d'Estadística actualitzades a 1 de gener de 2022.  
2. Per als municipis en el terme municipal dels quals es localitze un monument natural, no serà un requisit excloent el criteri establit en l'apartat b del punt anterior.  
3. Relació dels municipis que complixen tots els requisits definits en el punt anterior per a poder ser beneficiaris d'estes ajudes:  
  
a) Alacant: Agres, Alcocer de Planes, Alfafara, l'Alqueria d'Asnar, Banyeres de Mariola, Beniarrés, Benimarfull, Finestrat, Gaianes, Xaló, l'Orxa, Muro de Alcoy, el Pinós, Planes, Polop, Sax i Tibi.  
  
b) Castelló: Aín, Alcudia de Veo, Alfondeguilla, Algimia de Almonacid, Almedíjar, Altura, Artana, Ayódar, Azuébar, Borriol, Cabanes, Castell de Cabres, Xodos, Chóvar, Eslida, Fuentes de Ayódar, Higueras, Llucena, Matet, Pavías, la Pobla de Benifassà, la Pobla Tornesa, Rossell, Segorbe, Suera, Tales, Torralba del Pinar, les Useres, Vall de Almonacid, Vallibona, Villahermosa del Río, Villamalur i Vistabella del Maestrat.  
c) València: Atzeneta d'Albaida, Albaida, Bèlgida, Beniatjar, Bocairent, Bufali, Bugarra, Carrícola, Chera, Chulilla, Gestalgar, Marines, Nàquera, Olocau, Otos, el Palomar, Pedralba, Puebla de San Miguel, Ràfol de Salem, Salem, Segart, Serra, Sot de Chera, Venta del Moro, Villargordo del Cabriel i Gátova.  
4. Cada sol·licitant haurà de complir els requisits que establix l'article 13 de l'LGS, per a obtindre la condició de beneficiari.  
  
Base sisena. Obligacions i compromisos de les entitats beneficiàries  
  
1. Per mitjà de l'acceptació de l'ajuda, la persona titular es compromet a complir els següents terminis:  
a) Les actuacions objecte de subvenció hauran d'haver-se iniciat a partir de l'1 de gener de 2021 i estar finalitzades a data 31 de desembre de 2025. A més, en cas ser objecte de finançament actuacions iniciades amb anterioritat a la concessió d'estes ajudes, hauran de ser esmenades conforme als principis transversals de l'MRR recollits en l'article 2 de l'Ordre HFP/1030/21, de 29 de setembre, per la qual es configura el sistema de gestió del PRTR. En este sentit, en els contractes públics ja adjudicats en què s'obtinga posteriorment el finançament del PRTR s'haurà de sol·licitar, durant l'execució, una declaració d'absència de conflicte d'interessos (DACI), la declaració d'acceptació pel contractista de la cessió de dades entre les administracions públiques implicades per a acomplir el que es preveu en la normativa europea i al compromís d'execució conforme als principis transversals del PRTR. Esta conclusió abasta la resta de declaracions obligatòries que resulten imprescindibles perquè l'òrgan de contractació puga complir les condicions imposades per la normativa comunitària.  
  
b) Execució del 100 % de la inversió prevista: 31 de desembre de 2025, excepte causa de força major que haurà d'estar degudament justificada. Sense perjudici de l'exempció de responsabilitat administrativa en este supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.  
2. Amb caràcter general, són obligacions de cada entitat beneficiària les assenyalades en l'article 14 de l'LGS.  
3. Autoritzar l'òrgan gestor del procediment per a consultar la següent informació:  
a) Estar al corrent dels pagaments amb l'Agència Tributària, estatal i autonòmica.  
b) Domicili i identitat fiscal davant l'Agència Estatal de l'Administració Tributària.  
c) Estar al corrent de les obligacions amb la Tresoreria de la Seguretat Social.  
d) Dades cadastrals.  
En cas de no autoritzar-se estes consultes, hauran d'aportar certificats acreditatius dels extrems esmentats.  
4. Complir amb la rendició dels seus comptes anuals davant el Síndic de Comptes.  
5. Justificar davant l'òrgan concedent, en els termes previstos en esta resolució i altra legislació concordant, el compliment dels requisits i les condicions, així com la realització de l'activitat i el compliment de la finalitat que determinen la resolució de concessió de la subvenció.  
  
6. Acreditar la realització de l'activitat d'acord amb el que reflectix la memòria, així com el compliment dels requisits i les condicions que determinen la concessió de l'ajuda en la manera, les condicions i els terminis establits en estes bases reguladores i convocatòria i, si és el cas, en la concessió de l'ajuda. Tota alteració de les condicions tingudes en compte per a la tramitació de la sol·licitud podrà donar lloc a la modificació de la resolució, sense perjudici que la no comunicació d'estes modificacions puga ser causa suficient per a la minoració o revocació de l'ajuda.  
7. Als béns inventariables adquirits els serà aplicable el que s'establix en els apartats 4 i 5 de l'article 31 de l'LGS. El període durant el qual el beneficiari ha de destinar els béns adquirits a la finalitat concreta de l'ajuda és de cinc anys per als béns inscriptibles en registre públic, i de dos anys per als béns no inscriptibles en este registre. Això no impedirà la substitució d'instal·lacions o equips que hagen quedat obsolets o s'hagen avariat dins d'eixe període, sempre que l'activitat econòmica es mantinga en la zona de què es tracte durant el període mínim aplicable. El compliment d'este requisit estarà subjecte a comprovacions a criteri de l'òrgan gestor de les ajudes.  
  
8. Responsabilitzar-se de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació i de les fites i els objectius que s'hagen establit sobre este tema.  
9. Disposar de llibres comptables, registres diligenciats i altres documents degudament acreditats en els termes exigits per la legislació mercantil i sectorial aplicable a la beneficiària en cada cas. En este sentit, hauran de conservar els documents justificatius i altra documentació concernent al finançament, en format electrònic, durant un període de cinc anys a partir del pagament del saldo o, en cas de mancar este pagament, de l'operació, o de tres anys quan l'import de la subvenció siga inferior a 60.000,00 €, en els termes previstos en l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol (Reglament financer).  
10. Mantindre un sistema de comptabilitat separat i específic en relació amb el projecte objecte de la subvenció, o un codi comptable adequat en relació amb totes les transaccions relacionades amb el projecte.  
11. Guardar la traçabilitat de cadascuna de les actuacions realitzades, així com la corresponent documentació acreditativa d'estes. La concessió de l'ajuda estarà condicionada al compromís escrit de la concessió dels drets i els accessos necessaris per a garantir que la Comissió, l'Oficina Europea de Lluita contra el Frau (OLAF), el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control, d'acord amb el que es preveu en l'article 22.2.e del Reglament (UE) 2021/241, del Parlament Europeu i del Consell, de 12 de febrer de 2021, i en l'article 129.1 del Reglament (UE, Euratom) 2018/1046, del Parlament Europeu i del Consell, de 18 de juliol de 2018 (Reglament financer).  
  
12. Comunicar immediatament qualsevol eventualitat que es produïsca en el desenvolupament del projecte subvencionat i, especialment, quan es preveja la impossibilitat de complir la finalitat per a la qual va ser concedida la subvenció, la qual cosa implicarà la renúncia a la totalitat o part d'esta.  
13. Comunicar per escrit en qualsevol moment de la vigència de l'expedient l'obtenció d'altres subvencions, ingressos, ajudes o recursos per a la mateixa finalitat en el moment en el qual tinguen coneixement d'eixe fet, amb la finalitat d'evitar el doble finançament.  
14. Garantir en totes les fases de disseny, execució i justificació de les actuacions subvencionades i de manera individual per a cada actuació el compliment del principi de DNSH.  
15. Així mateix, hauran de complir les condicions de l'etiquetatge climàtic i digital, així com els seus mecanismes de verificació, segons s'establix en la base vintena.  
16. Per a això, les entitats beneficiàries hauran d'aportar justificació del compliment del principi DNSH mitjançant una declaració responsable del compliment d'este, d'acord amb els models establits en la Guia DNSH del Ministeri per a la Transició Ecològica i el Repte Demogràfic. La justificació del compliment del principi DNSH en les actuacions executades es verificarà conforme al que s'establix en la base vintena.  
  
17. Complir, en tot moment, la normativa ambiental i territorial corresponent a cada tipus d'obra i àmbit territorial. Les actuacions que així ho requerisquen hauran de comptar en el moment de la justificació amb les autoritzacions de les administracions sectorials competents.  
18. Així mateix, han de complir les obligacions relacionades amb el compromís de compliment dels principis transversals establits en el PRTR, seguint el model de l'annex IV. C de l'Ordre HFP/1030/2021.  
  
19. Les entitats beneficiares hauran de donar visibilitat a l'origen dels fons rebuts de conformitat amb la base quinzena d'este annex.  
  
20. Les entitats beneficiàries de subvencions estan obligades a subministrar a l'òrgan concedent, amb un requeriment previ i en un termini de 15 dies, tota la informació que siga necessària per al compliment de les obligacions previstes en la Llei 1/2022, de 13 d'abril, de la Generalitat, de transparència i bon govern de la Comunitat Valenciana (Llei 1/2022 de transparència). Una vegada transcorregut el termini conferit en el requeriment sense que haja sigut atés, l'òrgan que ha fet el requeriment podrà acordar, amb un advertiment i audiència previs a l'interessat, la imposició de multes coercitives, conforme al que s'establix en l'article 5.3 Llei 1/2022 de transparència.  
21. Les entitats beneficiàries hauran de sotmetre's a les actuacions de comprovació de la direcció general amb competència en medi natural, a les activitats de control financer que corresponen a la Intervenció de la Generalitat i, si és el cas, a les dels òrgans competents d'altres organismes públics cofinançadors en relació amb les ajudes concedides, com ara l'Administració de l'Estat i la Comissió Europea. A més, hauran d'aportar tota la informació i documentació que els siga requerida. La persona beneficiària estarà obligada a col·laborar en esta inspecció, proporcionant les dades requerides i facilitant l'accés als terrenys afectats al personal que faça la inspecció.  
22. Documents relacionats amb l'aportació de dades de terceres persones:  
a) Identificació de la persona perceptora final dels fons, com a persona o entitat beneficiària de les ajudes, o com a adjudicatària d'un contracte o subcontractista. A més, cadascuna d'elles haurà d'omplir un model de declaració de compromís segons el model C de l'annex IV de l'Ordre HFP/1030/2021.  
b) Les beneficiàries i els contractistes que desenvolupen activitats econòmiques hauran d'acreditar la inscripció en el Cens d'empresaris, professionals i retenidors de l'Agència Estatal d'Administració Tributària o en el cens equivalent de l'Administració Tributària Foral, que ha de reflectir l'activitat econòmica efectivament desenvolupada en la data de sol·licitud de l'ajuda.  
c) En el cas que s'haja obligat la persona beneficiària a fer-ho, compromís de l'empresa o entitat que subcontracte d'aplicar, per a la plantilla que execute l'objecte de la subvenció, mesures concretes de corresponsabilitat i conciliació de la vida personal, laboral i familiar, que superen el que s'establix legalment i convencionalment, especialment quan es tracte de persones treballadores amb discapacitat / diversitat funcional o que estiguen cuidant de persones amb discapacitat / diversitat funcional o en situació de dependència. Per a la valoració, l'empresa o l'entitat beneficiària haurà d'especificar detalladament les mesures de conciliació previstes.  
En cas de no presentar estos documents inicialment per no estar realitzat el contracte o determinada la subcontractació, es presentarà inexcusablement amb la justificació prèvia al pagament.  
23. Disposar d'un pla d'igualtat de conformitat amb la Llei orgànica 3/2007, de 22 de març, per a la igualtat efectiva de dones i homes, així com incorporar la perspectiva de gènere i no preveure elements de discriminació en l'ús del llenguatge i de la imatge en els documents i les accions que es realitzen.  
24. Complir la normativa laboral i del conveni sectorial de referència, així com la normativa de prevenció de riscos i salut laborals.  
  
25. Si és el cas, compromís d'aplicar per a la plantilla que execute l'objecte de la subvenció mesures concretes de corresponsabilitat i conciliació de la vida personal, laboral i familiar, que superen el que s'establix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura persones amb discapacitat/diversitat funcional o en situació de dependència. Per a la valoració, l'entitat beneficiària haurà d'especificar detalladament les mesures de conciliació previstes.  
26. Si és el cas, la inclusió en els plecs de contractació aprovats dins de l'últim any natural a la publicació d'esta resolució, de les clàusules de responsabilitat social en la manera que preveu el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
27. Complir qualsevol altra obligació que establisca esta resolució.  
  
L'incompliment d'estos apartats comportarà la no elegibilitat de l'actuació.  
  
Base setena. Compatibilitat de les ajudes  
1. Les ajudes concedides en virtut d'esta resolució seran compatibles amb unes altres destinades a finançar la mateixa activitat, independentment de la naturalesa que tinguen i de l'administració o entitat que les concedix, i sempre que la suma de totes no supere el cost de l'activitat subvencionada.  
En el cas concret de l'MRR, el considerant 62 del Reglament (UE) 2021/241 establix que les accions previstes en este reglament han de ser coherents amb els programes de la Unió en curs i complementar-los, així com evitar el doble finançament procedent del Mecanisme i d'altres programes de la Unió de les mateixes despeses.  
Tant en la sol·licitud de l'ajuda com en el pagament, la persona beneficiària haurà d'indicar el detall d'altres ingressos o subvencions que hagen finançat l'activitat subvencionada amb indicació de l'import i la procedència.  
En el càlcul de les fites i els objectius proposats en este component, no es computaran les inversions realitzades amb altres fons de la Unió Europea.  
2. D'acord amb el que preveu l'article 7 de l'Ordre HFP/1030/2021, les ajudes previstes en esta resolució respecten el principi d'addicionalitat i la necessitat d'establir mecanismes que eviten el doble finançament i, per tant, només s'admetrà la compatibilitat sempre que quede garantit que esta ajuda no cobrix el mateix cost, de conformitat amb el que disposa el Reglament (UE, Euratom) 2018/1046.  
  
Les entitats beneficiàries podran subcontractar fins al 100 % de l'execució de l'activitat subvencionada. Esta subcontractació es durà a terme atenent el que disposen els articles 29 i 31 de la Llei general de subvencions i l'article 68 del Reglament de desenvolupament d'esta llei. Així mateix, es tindrà en compte el que s'establix en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, i en la Resolució de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en la Llei 9/2017, de 8 de novembre.  
  
Base huitena. Procediment de concessió  
1. Aspectes generals.  
a) Estes ajudes es concediran en règim de concurrència competitiva, tal com establix l'article 22.1 de l'LGS, de conformitat amb els principis de publicitat, transparència, concurrència, objectivitat, igualtat i no discriminació, així com amb els principis d'eficàcia i eficiència, establits en l'article 8 de l'LGS esmentada, i d'acord amb el que disposa el reglament d'esta llei.  
b) Es valorarà cada sol·licitud admesa que ha complit els terminis i els requisits assenyalats en estes bases, a fi d'establir un ordre de prelació, que es determinarà de la manera següent:  
  
1.1. S'ordenaran els projectes per la puntuació obtinguda d'acord amb els criteris del punt dos d'esta base huitena, i es concedirà el 100 % de les despeses subvencionables de cada projecte fins que s'esgote la quantia total de la convocatòria.  
1.2. En el cas que hi haja diverses sol·licituds empatades a punts i no hi haja crèdit suficient per a totes, es donarà prioritat, fins a esgotar el crèdit disponible, a les sol·licituds empatades que hagen obtingut més puntuació en el criteri 4 del punt 2 d'esta base reguladora. Si, així i tot, persistix l'empat, es donarà prioritat a les sol·licituds per data d'entrada en registre. Com a últim recurs, i en cas que persistisca l'empat, este es dirimirà per sorteig.  
c) La informació de la convocatòria i els impresos normalitzats de sol·licitud, annexos i resta de models estaran disponibles en la pàgina web de la Generalitat, www.gva.es, a partir de la publicació en el DOGV. Així mateix, es remetrà a la Base de Dades Nacional de Subvencions (BDNS) per a publicar-la en este portal, de conformitat amb l'article 20.8 de l'LGS.  
d) L'execució de les activitats subvencionades podrà desenvolupar-se durant més d'un exercici pressupostari sobre la base del cronograma presentat en la sol·licitud, i les despeses subvencionables són les que s'han produït o generat exclusivament en el període comprés entre l'1 de gener de 2021 i el 31 de desembre de 2025.  
2. Criteris objectius de concessió i baremació de les sol·licituds:  
La puntuació total de la baremació serà la que resulte de sumar el valor obtingut en cada criteri. La suma del valor resultant dels 8 criteris tindrà un valor màxim de 117 punts.  
a) Criteris de l'1 al 3: Cada sol·licitant podrà obtindre la valoració de cada criteri, que podrà ser de 0 a 15, i es puntuarà exclusivament el nivell més alt obtingut en cadascun d'estos. Per a obtindre la puntuació, l'entitat sol·licitant haurà de justificar que la seua actuació o actuacions corresponen a les accions de l'apartat 1 de la base tercera d'esta resolució que incidix directament en un hàbitat o espècie concreta. Les actuacions de l'apartat 2 d'esta base tercera no puntuaran en estos criteris. En el cas de realitzar diverses actuacions diferenciades que corresponguen al mateix criteri, els punts no seran acumulables, i solament es valorarà l'actuació de nivell més alt.  
  
  
b) Criteris del 4 al 8: Cada entitat sol·licitant obtindrà igualment una única puntuació per criteri, que podrà anar de 0 a 25, depenent del cas.  
  
  
  
Base novena. Subcontractació i altres formes d'execució de les ajudes  
1. D'acord amb l'article 29 de la Llei 38/2003, de 17 de novembre, general de subvencions, s'entén per subcontractació el concert del beneficiari amb tercers per a l'execució total o parcial de l'activitat que constituïx l'objecte de la subvenció. Queda fora d'este concepte la contractació de les despeses en què haja d'incórrer la beneficiària per a realitzar per si mateixa l'activitat finançada.  
  
2. Els municipis beneficiaris podran subcontractar fins al 100 % de l'execució de l'activitat subvencionada. Esta subcontractació es durà a terme atenent el que disposen els articles 29 i 31 de la Llei general de subvencions i l'article 68 del Reglament de desenvolupament d'esta llei. Així mateix, es tindrà en compte el que s'establix en la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, i en la Resolució de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en la Llei 9/2017, de 8 de novembre.  
3. A l'efecte de l'article 29.3.b de l'LGS, quan l'activitat concertada amb tercers excedisca del 20 % de l'import de la subvenció i este import siga superior a 60.000,00 €, s'entendrà atorgada l'autorització sempre que el subcontracte siga conforme a la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
  
4. La concertació pel beneficiari de l'execució total o parcial de les activitats subvencionades amb persones o entitats vinculades amb este requerirà l'obtenció de l'autorització prèvia per part de la persona titular de la direcció general amb competències en matèria de medi natural, presentant la sol·licitud en la seu electrònica de la Generalitat: https://www.gva.es/va/proc94485, d'acord amb el que establix l'article 29.7 de l'LGS i l'article 68.2 del Reial decret 887/2006, de 21 de juliol.  
  
5. Els subcontractes queden obligats només davant del beneficiari, que assumirà la responsabilitat total de l'execució de l'activitat subvencionada davant de l'Administració.  
6. En cas de subcontractar una part o tota l'activitat objecte d'esta subvenció, l'entitat beneficiària de l'ajuda haurà de preveure mecanismes per a assegurar que els subcontractistes complisquen el principi de «no causar un perjudici significatiu al medi ambient» (DNSH).  
7. A més, estes ajudes poden ser executades mitjançant l'encàrrec a mitjà propi personificat i l'encomanda de gestió a mancomunitats o consorcis, sempre que es complisquen els requisits establits en la normativa d'aplicació específica.  
  
Base desena. Òrgans competents per a tramitar el procediment  
  
1. El servei amb competències en matèria de gestió d'espais naturals protegits de la direcció general amb competència en medi natural, com a òrgan instructor, realitzarà d'ofici totes les actuacions necessàries per a la determinació, el coneixement i la comprovació de les dades en virtut de les quals haja de formular-se la proposta de resolució corresponent. En cas que la sol·licitud o documentació adjuntada siguen insuficients, l'òrgan instructor requerirà l'entitat interessada perquè, en termini no superior a deu dies, esmene la falta o acompanye els documents preceptius amb la indicació que, si no ho fa, se la tindrà per desistida de la seua petició, amb una resolució prèvia d'arxiu, que haurà de ser dictada en els termes previstos en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
2. L'incompliment dels requisits que establix esta resolució o la presentació fora del termini establit en la convocatòria comportarà la inadmissió de la sol·licitud. La resolució d'inadmissió s'ha de notificar en els termes expressats en els articles 40 i 41 de la Llei 39/2015.  
  
3. L'entitat sol·licitant pot desistir per escrit de la sol·licitud de subvenció abans de la concessió i l'òrgan d'instrucció ha d'acceptar-la.  
  
4. Després dels actes d'instrucció, l'òrgan instructor emetrà un informe amb la preavaluació realitzada i el traslladarà a la comissió d'avaluació.  
5. Esta comissió d'avaluació estarà composta per:  
a) La persona que exercisca la subdirecció general amb competències en espais naturals protegits, que assumirà la presidència de l'òrgan, o funcionari/ària amb rang de cap de servei en qui delegue.  
b) La persona que exercisca la direcció de servei amb competències en espais naturals protegits o funcionari/ària del grup A1/A2 en qui delegue.  
c) Un/a funcionari/ària adscrit/a la direcció general amb competències en espais naturals protegits que exercirà les funcions de secretaria d'esta comissió.  
d) Un/a funcionari/ària que exercisca la direcció d'un parc natural de la Comunitat Valenciana.  
e) Un/a funcionari/ària adscrit/a al servei competent en Xarxa Natura 2000.  
Els funcionaris esmentats anteriorment en els números c, d i e seran designats per la persona que exercisca la presidència de la comissió d'avaluació.  
6. En tot cas, es procurarà que en la composició de la comissió es respecte el principi de paritat d'homes i dones, i la capacitació i competència adequades.  
7. Esta comissió d'avaluació, com a òrgan col·legiat, s'ajustarà, en el funcionament, al règim establit per a estos en els articles 15 a 18 de la Llei 40/2015, d'1 d'octubre, del règim jurídic del sector públic, o la normativa reguladora del procediment administratiu comú i del règim jurídic de les administracions públiques que la substituïsca.  
  
8. La comissió d'avaluació haurà d'emetre un informe d'avaluació de les sol·licituds, d'acord amb els criteris establits en la base huitena anterior. Este informe haurà d'incloure els criteris de concessió amb la ponderació corresponent i s'establirà una prelació de més a menys puntuació.  
9. A la vista de l'informe de l'òrgan instructor i després de l'informe d'avaluació de les sol·licituds, la comissió d'avaluació formularà una proposta de resolució que serà elevada per l'òrgan instructor a l'òrgan competent per a resoldre. La proposta de resolució expressarà la relació de sol·licitants per als quals es proposa la concessió de la subvenció i la seua quantia, i s'hi haurà d'especificar l'avaluació i els criteris de valoració seguits per a efectuar-la. S'hi han d'incloure també les sol·licituds no admeses i el motiu d'inadmissió.  
10. Amb caràcter general, totes les persones que intervinguen en el procediment de selecció d'entitats beneficiàries i verificació del compliment de condicions han de complir les obligacions relacionades amb la prevenció, detecció i correcció del frau, corrupció i conflicte d'interessos, amb la finalitat de donar compliment a les obligacions de l'article 22 del Reglament (UE) 2021/241. Es configuren com a actuacions obligatòries per als òrgans gestors l'avaluació de risc de frau l'emplenament de la Declaració d'absència de conflicte d'interessos (DACI), d'acord amb el que establix l'Ordre HFP/1030/2021, de 29 de setembre, per la qual es configura el sistema de gestió del PRTR, i en l'Ordre HFP 55/2023, de 24 de gener, de 2023, relativa a l'anàlisi sistemàtica del risc de conflicte d'interés en els procediments que executen el PRTR, i la disponibilitat d'un procediment per a abordar conflictes d'interessos.  
  
  
Base onzena. Resolució de les subvencions  
1. La concessió de la subvenció s'efectuarà per resolució de la persona titular de la direcció general amb competències en matèria de medi natural, per delegació de la persona titular de la Conselleria de Medi Ambient, Aigua, Infraestructures i Territori.  
2. D'acord amb el que disposa l'article 25.4 de l'LGS, el termini màxim per a resoldre i notificar la resolució del procediment és de sis mesos, i este termini es computarà a partir de l'endemà de la publicació d'esta resolució.  
Si no s'ha dictat i publicat una resolució expressa en este termini, els interessats podran entendre desestimada la seua sol·licitud conforme a l'article 25.5 de l'LGS.  
3. La resolució posa fi a la via administrativa i es pot reconéixer potestativament en reposició davant del mateix òrgan que l'ha dictada o impugnar-se directament davant de l'ordre jurisdiccional contenciós administratiu. Es delega en la direcció general amb competències en matèria de medi natural la resolució dels recursos de reposició que s'interposen contra la resolució de concessió.  
4. La notificació de la resolució es realitzarà mitjançant la publicació en el DOGV i es remetrà a la Base Nacional de Dades de Subvencions per a publicar-la en este portal.  
5. En les resolucions de concessió de les subvencions es farà constar expressament que els fons amb què se sufraguen procedixen dels pressupostos generals de l'Estat, dins del Pla de recuperació, transformació i resiliència de la Unió Europea.  
6. La sol·licitud de subvenció comporta l'acceptació tàcita de la subvenció concedida, entenent que accepta totes i cadascuna de les condicions expressades en estes bases i convocatòria i en l'acte de concessió de la subvenció.  
7. L'entitat beneficiària podrà renunciar a la subvenció concedida en el termini d'un mes comptat a partir de l'endemà de la notificació de la resolució administrativa. De la mateixa manera, l'entitat sol·licitant podrà desistir de la sol·licitud de la subvenció en qualsevol moment abans de concedir-la. Tant la renúncia a la subvenció com el desistiment de la sol·licitud hauran de ser expressos, i comunicar-se a l'òrgan instructor mitjançant la presentació en la seu electrònica de la Generalitat a través de l'adreça d'internet https://www.gva.es/va/proc94485.  
  
8. En la resolució de concessió d'ajuda han de figurar, com a mínim:  
a) La identificació de l'entitat local beneficiària.  
b) La identificació de l'actuació o projecte subvencionat.  
c) El termini d'execució de l'activitat subvencionada.  
d) L'import de la inversió o despesa aprovada i les partides corresponents.  
e) La quantia de la subvenció concedida.  
f) S'informarà que la mesura se subvenciona amb els fons procedents del PRTR de la Unió Europea.  
g) El termini i la forma de justificació de la inversió.  
h) Responsabilitats de publicitat segons el que establix la base denovena d'esta resolució.  
i) Recursos que hi procedisquen.  
9. Si el crèdit s'esgota sense satisfer al 100 % les despeses subvencionables de l'última sol·licitud amb l'ajuda concedida, es podrà instar el beneficiari perquè, en el termini de 10 dies comptats des de l'endemà de la publicació de la resolució de concessió en el DOGV reformule la seua sol·licitud per a ajustar els compromisos i les condicions a la subvenció atorgable. Si transcorregut este termini no es rep la reformulació, s'entendrà que l'interessat realitzarà l'actuació completa, la justificació de la qual serà preceptiva per al cobrament de la subvenció. En qualsevol cas, la reformulació de sol·licituds haurà de respectar l'objecte, les condicions i la finalitat de la subvenció, així com els criteris de valoració establits respecte de les sol·licituds.  
10. En la resolució de concessió s'establirà una relació ordenada de les sol·licituds que, complint les condicions administratives i tècniques d'estes bases, no han sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna en funció dels criteris de valoració previstos en la base huitena i les condicions que se'n deriven. En el supòsit que es produïsquen renúncies o revocacions de les subvencions concedides, es poden fer atorgaments segons esta llista de reserva.  
  
11. Si en el termini d'1 mes següent a la publicació de la resolució de concessió alguna de les entitats beneficiàries renuncia a la subvenció, l'òrgan concedent acordarà, en ordre de puntuació, la concessió de la subvenció a les entitats que formen part de la relació ordenada prevista en l'apartat anterior d'esta base fins a esgotar el crèdit total procedent d'estes renúncies. L'òrgan concedent de la subvenció comunicarà esta opció a les entitats interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part de les entitats sol·licitants, l'òrgan administratiu dictarà l'acte de concessió i procedirà a la notificació.  
  
  
Base dotzena. Presentació de sol·licituds i documentació  
1. Presentació de sol·licituds  
a) Les entitats locals que reunisquen els requisits previstos en estes bases reguladores per a ser beneficiaris han de presentar les sol·licituds a través del model normalitzat que es publicarà en la seu electrònica de la Generalitat, en el termini i la forma que determine l'annex II d'esta resolució.  
b) De conformitat amb el que establix l'article 14 de la Llei 39/2015, les entitats sol·licitants estan obligades a relacionar-se amb la Generalitat a través de mitjans electrònics, per la qual cosa han de presentar les sol·licituds telemàticament a través de la seu electrònica de la Generalitat en l'adreça d'internet https://www.gva.es/va/proc94485,utilitzant els models normalitzats corresponents disponibles en esta.  
  
Per a accedir de manera telemàtica al procediment, la persona sol·licitant ha de disposar d'un certificat qualificat de representant d'entitat, emés per l'Agència de Tecnologia i Certificació Electrònica de la Comunitat Valenciana (ACCV). Així mateix, es pot utilitzar qualsevol altre sistema de signatura electrònica admés per la seu electrònica de la Generalitat (https://sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar esta representació mitjançant el Registre de representants de l'ACCV https://www.accv.es/vl/servicios/ciudadanos-y-autonomos/registro-de-representantes/.  
L'accés a este registre per part dels representats es pot fer utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds presentades s'han de signar amb el certificat digital de la persona jurídica que presenta la sol·licitud o, si és el cas, amb el certificat digital del seu representant. Així mateix, els que siguen competents per a fer-ho signaran electrònicament els documents que s'hi adjunten quan la signatura siga obligatòria.  
c) Les esmenes o les aportacions documentals posteriors a la presentació de la sol·licitud es faran telemàticament en la seu electrònica de la Generalitat a través de l'adreça d'internet https://www.gva.es/va/proc94485.   
d) La presentació de la sol·licitud suposarà el compromís exprés del sol·licitant, en cas de ser beneficiari final de l'ajuda, de concedir els drets i accessos necessaris per a garantir que els organismes europeus exercisquen les seues competències, de conformitat amb l'article 22.2.e del Reglament (UE) 2021/241, i l'article 129 del Reglament (UE, Euratom) 2018/1046.  
e) Si la sol·licitud no reunix els requisits establits, l'òrgan competent requerirà a l'interessat que ho esmene en el termini màxim i improrrogable de deu dies, amb la indicació que si no ho fa, es considerarà que ha desistit de la seua sol·licitud, amb una resolució prèvia.  
f) Cada sol·licitant només pot presentar una sol·licitud per als conceptes subvencionables establits en la base tercera d'esta resolució.  
  
g) Es poden subvencionar les actuacions que complisquen els terminis establits en la base sisena punt 1.  
2. Documentació que s'ha d'adjuntar a la sol·licitud.  
a) Acreditació de la identitat de la persona sol·licitant i, si és el cas, del representant legal.  
b) Certificació a partir del model associat referit a:  
- Acordar la sol·licitud de la subvenció per part de l'entitat local.  
- Facultar l'alcalde/essa president/a per a subscriure tots els documents que siguen necessaris en el desenvolupament de l'expedient.  
- Assumir els compromisos i les obligacions que conté esta resolució.  
- Indicar que compten amb una partida pressupostària a la qual s'imputarà l'actuació.  
- Fer constar que l'IVA no està compensat per eixa administració pública en el pressupost del projecte presentat.  
c) Una memòria justificativa signada pel sol·licitant o, si és el cas, pel personal tècnic competent. Com a mínim ha d'indicar-se el títol de l'actuació per a la qual se sol·licita la subvenció, la descripció dels treballs o activitats i la localització gràfica de l'àrea d'actuació (nom de la zona, polígon i parcel·la, superfície en hectàrees efectives de conservació, plànols de localització a escala suficient, plànols de detall i arxiu compatible SIG amb la delimitació de la superfície d'actuació).  
  
d) Una memòria valorada de les actuacions i inversions que cal realitzar i un cronograma de l'execució d'estes. Si és el cas, la memòria valorada s'ha de substituir pel pressupost de l'actuació que cal realitzar, amb un desglossament per partides i conceptes de despesa i signat pel sol·licitant o representant. El sol·licitant ha de presentar, en el moment de la sol·licitud o durant la justificació de la subvenció, tres ofertes de diferents proveïdors per a l'obra, prestació del servei o lliurament del subministrament, llevat que, per les característiques específiques no hi haja en el mercat un nombre d'entitats suficient que les realitzen, presten o subministren, de conformitat amb el que disposen l'article 31.3 LGS i la Resolució de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en la Llei 9/2017, de 8 de novembre. L'elecció entre les ofertes s'ha de realitzar de conformitat amb els criteris d'eficiència i economia, i s'ha de justificar l'elecció en una memòria quan no recaiga en la proposta econòmica més avantatjosa.  
Les tres ofertes han de provindre d'empreses que no estiguen vinculades al sol·licitant i que no formen part del mateix grup de societats, d'acord amb els supòsits establits en l'article 42 del codi de comerç. Els elements de les ofertes s'han de poder comparar perfectament. La descripció de les ofertes ha de ser clara i estar prou detallada, amb la finalitat d'identificar les inversions objecte de moderació de costos i susceptibles de percebre ajuda. Si és el cas, la documentació pot substituir-se per l'esborrany dels plecs de licitació corresponents.  
  
e) Autoritzacions o llicències corresponents per a dur a terme la intervenció o documentació probatòria d'haver realitzat la seua sol·licitud.  
f) Dades de domiciliació bancària: Si el compte bancari no s'ha utilitzat en les relacions amb esta conselleria amb anterioritat, l'entitat sol·licitant ha de donar d'alta la domiciliació bancària mitjançant el tràmit automatitzat establit per la Generalitat en l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. En qualsevol altre cas, s'ha d'indicar el número del compte utilitzat anteriorment i donat d'alta a este efecte.  
g) Autorització expressa a la Conselleria de Medi Ambient, Aigua, Infraestructures i Territori perquè obtinga de manera directa,a través de certificats telemàtics, l'acreditació del compliment d'obligacions tributàries. La direcció general amb competències al medi natural requerirà la persona sol·licitant si la informació obtinguda presenta alguna incidència per a esmenar-la.  
No obstant això, la persona sol·licitant pot denegar expressament esta autorització i haurà d'aportar els certificats de trobar-se al corrent en el compliment de les seues obligacions davant de l'Agència Estatal d'Administració Tributària i l'Agència Tributària Valenciana.  
Per a l'acreditació de trobar-se al corrent de les seues obligacions enfront de la Seguretat Social, l'Administració podrà consultar o obtindre-la directament, llevat que la persona interessada s'hi oposa, de conformitat amb el que disposa l'article 77.1.d del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social. Les persones que s'oposen a esta consulta o a l'obtenció de dades han d'aportar la documentació acreditativa que es troben al corrent de les obligacions esmentades.  
  
h) Declaració responsable de no ser deutora per reintegrament de subvencions.  
i) Declaració responsable que acredite que l'entitat sol·licitant no està incursa en les prohibicions per a obtindre la condició de persona beneficiària que establix l'article 13 de l'LGS, que complix els requisits exigits en la normativa reguladora, que disposa de la documentació que així ho acredita i que es compromet a mantindre'n el compliment fins a la finalització del procediment.  
j) Declaració responsable de no haver rebut ni sol·licitat altres subvencions, ajudes, ingressos o recursos per a la mateixa finalitat o, si és el cas, relació d'entitats a les quals s'han sol·licitat o de les quals s'han obtingut, amb indicació de la quantitat sol·licitada o concedida, data de concessió si és el cas i normativa en què s'empara.  
k) Declaració responsable que l'entitat local disposa d'un pla d'igualtat.  
l) Declaració responsable de no haver sigut sancionada per una resolució administrativa ferma, d'acord amb el que establix el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
m) Declaració responsable de no haver sigut sancionada per una resolució administrativa ferma per alguna de les infraccions qualificades de molt greus en la Llei 15/2022, de 12 de juliol, integral per a la igualtat de tracte i la no discriminació.  
n) Declaració responsable del compliment del principi de DNSH segons el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles (Reglament de taxonomia), denominat principi DNSH (segons el model associat).  
o) Declaració responsable del compliment de les obligacions previstes en l'ordre HFP/1030/2021, mitjançant la presentació dels models corresponents:  
- Model A de declaració d'absència de conflicte d'interessos (DACI).  
- Model B de declaració de cessió i tractament de dades en relació amb l'execució d'actuacions del PRTR.  
- Model C declaració de compromís en relació amb l'execució d'actuacions del PRTR.  
p) Declaració responsable del compliment de totes les obligacions exigibles en el marc del PRTR, en particular, conéixer el compliment de les obligacions següents (d'acord amb el que establix el Reglament (UE) núm. 2021/241):  
- Subjecció als controls dels òrgans de control europeus (Comissió, Tribunal de Comptes Europeu, OLAF), normes sobre conservació de la documentació.  
- Normes sobre informació i comunicació.  
- Normes de lluita contra el frau i la corrupció.  
q) Compromís per escrit de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
r) Excepte en el cas de l'adquisició de terrenys, declaració responsable de tindre la propietat de les parcel·les on s'executarà l'actuació. En cas que la persona sol·licitant no siga titular de la propietat on es tinga previst realitzar les actuacions, una certificació de la persona titular o titulars de la seua disponibilitat que, en tot cas, es tindrà abans del començament dels treballs. En cas que el terreny objecte de les actuacions siga de diverses persones copropietàries, ha d'acreditar-se el consentiment de totes elles i la representació de la persona sol·licitant per a realitzar l'acció objecte de la subvenció.  
s) Declaració responsable, si és el cas, relativa al compromís d'aplicar per a la plantilla que execute l'objecte de la subvenció mesures concretes de corresponsabilitat i conciliació de la vida personal, laboral i familiar, que superen el que establix legalment i convencionalment, especialment quan es tracte de persones treballadores amb discapacitat/diversitat funcional o que tinguen a la seua cura persones amb discapacitat/diversitat funcional o en situació de dependència. Per a la valoració, l'entitat beneficiària ha d'especificar detalladament les mesures de conciliació previstes en la fase de justificació.  
t) Declaració responsable, si és el cas, de la inclusió en els plecs de contractació aprovats dins de l'últim any natural a la publicació d'esta resolució, de les clàusules de responsabilitat social en la manera prevista en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
3. L'acreditació de la documentació relacionada s'efectuarà sense perjudici del que establix l'article 28.2 de la Llei 39/2015.  
Quan l'administració actuant consulte o recapte dades o documents en l'àmbit dels fins de la convocatòria que estiguen en el seu poder o que han sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada ha d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada s'hi vol oposar, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor pot verificar l'exactitud de les dades declarades per la persona interessada, d'acord amb el que establixen la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, l'article 4 de la Llei 40/2015 i l'article 13 de l'LGS.  
d) De conformitat amb el que establix la base dessetena, i en cas d'oposició a la consulta de dades per part de l'Administració, és imprescindible que indique en el formulari de la sol·licitud quina és la informació concreta a la consulta de la qual s'oposa, i els motius que ho justifiquen. Si s'hi oposa, el beneficiari queda obligat a aportar-hi els documents acreditatius corresponents.  
4. Les persones interessades són responsables de la veracitat dels documents que presenten i poden sol·licitar els òrgans gestors de manera motivada l'acarament de les còpies que hi han aportat, i podran requerir l'exhibició del document o de la informació original, sense perjudici de les facultats de comprovació, control i inspecció que tenen atribuïdes les administracions públiques, en virtut de l'article 28.5 de la Llei 39/2015.  
5. Quan la sol·licitud no reunisca els requisits assenyalats en la Llei 39/2015 o no s'acompanye la documentació que, d'acord amb esta resolució, resulte exigible, es requerirà la persona sol·licitant que en el termini de 10 dies esmene la falta o acompanye els documents preceptius, amb indicació que, si no ho fa, se la tindrà per desistida de la seua petició.  
  
Base tretzena. Concessió de les subvencions  
1. Es concediran les ajudes d'acord amb els criteris establits en la base huitena d'este annex, una vegada revisades i s'ha verificat que complixen els requisits exigits, fins a esgotar el límit del crèdit disponible en la convocatòria.  
2. Perquè es puguen subvencionar les despeses anteriors, han de complir simultàniament, les condicions següents, que han de quedar acreditades en la documentació que acompanye les sol·licituds:  
a) Les actuacions objecte d'esta resolució han d'estar destinades específicament a aconseguir els objectius previstos: contribuïsquen a la conservació i restauració d'ecosistemes i la biodiversitat d'estos.  
b) Les actuacions han de comptar amb el compromís del destinatari final amb l'execució i explotació posterior de les actuacions, així com de conservar-les i mantindre-les.  
c) Les despeses han d'estar a nom de l'entitat beneficiària.  
d) S'entendrà que la despesa s'ha realitzat quan s'ha dut a terme l'activitat subvencionada que origina la despesa i quan este ha sigut efectivament pagat dins del termini d'execució establit.  
3. La documentació justificativa es compon d'un document de comunicació de finalització de treballs o de treballs parcials amb la sol·licitud de pagament de l'ajuda en la proporció justificada. El model de document estarà disponible en la seu electrònica de la Generalitat (https://www.gva.es/va/proc94485). En esta adreça d'internet s'ha de presentar també tota la documentació justificativa.  
4. La sol·licitud de pagament haurà d'acompanyada de la documentació pertinent. Esta documentació permetrà que el personal tècnic comprove i verifique la correcta execució dels compromisos previstos, cosa que comportarà, si és el cas, la resolució d'autorització del pagament de les ajudes corresponents. Segons el que disposa l'article 75 del RGS i l'article 63 a del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del PRTR, si l'ajuda a pagar no excedix els 100.000,00 €, per a la justificació, el beneficiari podrà presentar un compte justificatiu simplificat.  
Per a tots els conceptes subvencionables, s'haurà de detallar un compte justificatiu del cost de les activitats fetes, que ha de contindre:  
  
a) Una memòria d'actuació justificativa del compliment de les condicions imposades en la concessió de la subvenció, amb indicació de les actuacions que s'han dut a terme i dels resultats obtinguts per a aconseguir les fites i objectius.  
b) El cost real de la mesura respecte del cost estimat inicialment o revisat, amb detall de l'import sol·licitat, atorgat i gastat en què es desglosse l'import base, l'IVA i l'import total.  
c) La descripció de la mesura i la implementació de mecanismes de control aplicats per a executar-la.  
d) Una relació numerada per concepte de despesa o inversió de l'activitat, amb indicació de proveïdor, factura, import, data d'emissió i data de pagament i percentatge imputat, d'acord amb la memòria presentada. Seguint el principi de competència en el contracte menor, l'òrgan de contractació sol·licitarà, almenys, tres pressupostos, cosa que haurà de quedar prou acreditada en l'expedient, tal com indica l'annex de la Resolució, de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en la Llei 9/2017, de 8 de novembre.  
e) Factures o documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en l'extracte bancari.  
f) Una justificació del compliment de totes les actuacions del principi del DNSH, segons el que disposa la base vintena.  
g) Quan s'haja adquirit el compromís d'aplicar per a la plantilla que execute l'objecte de la subvenció mesures concretes de corresponsabilitat i conciliació de la vida personal, laboral i familiar, que superen el que s'establix legalment i convencionalment, sobretot quan es tracte de persones treballadores amb discapacitat/diversitat funcional o que cuiden persones amb discapacitat/diversitat funcional o en situació de dependència; en este cas, s'haurà d'aportar una memòria justificativa de les mesures concretes adoptades de corresponsabilitat i conciliació que detalle expressament de quina forma superen el que s'establix legalment o convencionalment. A més, per a la verificació es proporcionarà una còpia del pla d'igualtat o l'instrument jurídic en què s'incloguen estes mesures.  
h) Si és el cas, una declaració responsable que l'ens local ha inclòs en els plecs de contractació aprovats dins de l'últim any natural a la publicació d'esta resolució, de les clàusules de responsabilitat social en la forma prevista en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
  
i) En el supòsit d'adquisició de béns immobles, a més dels justificants establits en l'article 30.3 LGS, haurà d'aportar-se un certificat de taxador independent degudament acreditat i inscrit en el registre oficial corresponent, segons l'article 30.5 LGS.  
5. Es presentarà també un certificat de l'interventor o assimilat i la resta de condicionants previstos en l'article 30 de l'LGS. Igualment, s'haurà d'incloure un informe de la secretaria-interventoria relatiu al compliment de la normativa de contractació pública en el qual es farà referència a la norma aplicada, el procediment utilitzat i la justificació d'este procediment, acompanyat de les dades relatives a la publicació, si és el cas, el document de formalització del contracte i les diferents propostes sobre les quals es va fer l'adjudicació definitiva.  
6. Una vegada el beneficiari haja presentat la documentació justificativa, la Conselleria de Medi Ambient, Aigua, Infraestructures i Territori comprovarà la inversió en el termini màxim de sis mesos, i pagarà l'ajuda en un altre de tres mesos. Constituirà, en tot cas, un requisit previ per al pagament l'expedició pel director general del corresponent certificat de comprovació i aprovació de justificant.  
  
7. No pot fer-se el pagament de les ajudes si el beneficiari no es troba al corrent en el compliment de les seues obligacions tributàries amb l'Administració i amb la Seguretat Social, o deutes per resolució de procedència de reintegrament.  
8. Es podrà sol·licitar una primera bestreta del pagament, amb una sol·licitud prèvia, del 30 % de l'import subvencionat una vegada resolta la concessió de l'ajuda. No s'exigirà cap garantia prèvia en aplicació de l'article 171.5 de l'LHPS. Per a sol·licitar esta bestreta, s'haurà d'implementar el mateix model que per a la justificació de subvenció i la sol·licitud d'abonament que estarà disponible en la seu electrònica de la Generalitat (https://www.gva.es/va/proc94485).  
9. Per a la resta de l'import pendent de la subvenció, es podran sol·licitar pagaments a compte després de presentada la documentació justificativa determinada en la present base. El primer pagament a compte s'efectua si, a més, s'ha justificat l'import corresponent al pagament anticipat. Els pagaments anticipats suposen lliuraments de fons amb caràcter previ a la justificació com a finançament necessari per a poder dur a terme les actuacions inherents a la subvenció.  
10. Es poden sol·licitar abonaments a compte en els termes i condicions previstos en l'article 171 de l'LHPS. Estos pagaments parcials respondran al ritme d'execució de les accions subvencionades, i s'abonaran per una quantia equivalent a la justificació presentada, i sempre que la naturalesa i les característiques de les accions permeten este fraccionament a l'efecte del seu pagament. En tot cas, hi haurà d'haver una coherència entre els abonaments i el ritme d'execució de les accions subvencionades. Estos abonaments a compte es tramitaran a través del document de comunicació de finalització de treballs o de treballs parcials, d'acord amb el punt 3 d'esta base tretzena.  
11. La part executada fins al 30 de setembre de l'any en curs s'abonarà una vegada presentada la comunicació de finalització de treballs o de treballs parcials en el termini màxim dels 15 dies següents al 30 de setembre, llevat de l'any 2026, que haurà de fer-se abans del 31 de desembre de 2025.  
12. Les sol·licituds de pagament les resoldrà la persona titular de la direcció general amb competències en medi natural, i els diferents òrgans administratius de la Conselleria de Medi Ambient, Aigua, Infraestructures i Territori.  
13. El pagament es farà amb un certificat previ per part del servei amb competència en estes ajudes segons la qual tant l'activitat com la despesa feta estiguen degudament justificades.  
14. Els beneficiaris estan obligats a facilitar tota la informació que els requerisca la Intervenció General de la Generalitat, la Sindicatura de Comptes o altres òrgans competents en matèria de fiscalització de la despesa.  
  
Base catorzena. Comprovació i control de les subvencions i lluita contra el frau  
1. Es controlarà la realització de les activitats subvencionades mitjançant la comprovació i el control material de la documentació administrativa i de caràcter econòmic justificativa de l'import concedit i de la resta de documentació aportada relativa a l'actuació subvencionada, que a este efecte s'ha establit en les presents bases com d'aportació preceptiva per la persona beneficiària, per al pagament de l'ajuda, d'acord amb el que establix l'article 169 de l'LHPS.  
2. Les persones beneficiàries de l'ajuda per les activitats i conceptes subvencionables d'esta resolució hauran de justificar-ne l'execució com a màxim en el termini de dos mesos, comptats a partir de l'endemà de la data de la finalització de l'execució de cada projecte, que en cap cas podrà superar el 28 de febrer de 2026.  
3. La justificació s'haurà de presentar manera telemàtica a través de l'adreça d'internet https://www.gva.es/va/proc94485.  
4. En general, les despeses de personal es justificaran mitjançant la presentació de les nòmines, assegurances socials i els seus justificants de pagament respectius, així com un certificat firmat pel responsable legal que indique el percentatge de dedicació assumit per cadascun dels treballadors imputats al projecte i que acredite que estes no són despeses recurrents. En el cas de treballadors imputats al 100 % al projecte, s'ha de presentar també el seu contracte laboral.  
5. En cas que el beneficiari no l'execute directament, caldrà aportar l'instrument jurídic que fonamente eixa execució i, a més, en este cas podran admetre's factures o contractes fets a nom d'un tercer diferent del beneficiari.  
6. En cas d'esmena de les actuacions iniciades abans de la concessió de les ajudes, quan es tracte de contractes públics ja adjudicats en què s'obtinga posteriorment el finançament del PRTR, s'haurà de sol·licitar durant l'execució la declaració d'absència de conflicte d'interessos (DACI), la declaració d'acceptació pel contractista de la cessió de dades entre les administracions públiques implicades per a complir el que preveu en la normativa europea i el compromís d'execució segons els principis transversals del PRTR. Esta conclusió abasta la resta de declaracions obligatòries que resulten imprescindibles perquè l'òrgan de contractació puga complir les condicions imposades per la normativa comunitària. El termini per a esta esmena ve determinat en l'apartat 2 d'esta base.  
  
7. En els casos en què siga obligatori presentar el visat col·legial, caldrà presentar-lo amb la resta de documentació justificativa.  
  
8. Per a tots els conceptes que impliquen un treball o activitat sobre el terreny, s'haurà de presentar una memòria d'actuacions, amb indicació de les activitats realitzades i resultats obtinguts, així com de les hectàrees cobertes per les actuacions. Les despeses per redacció de memòries, pressupostos i direcció i execució d'actuacions seran com a màxim el 4 % del pressupost.  
9. Quan s'haja adquirit el compromís d'aplicar per a la plantilla que execute l'objecte de la subvenció mesures concretes de corresponsabilitat i conciliació de la vida personal, laboral i familiar, que superen el que s'establix legalment i convencionalment, sobretot quan es tracte de persones treballadores amb discapacitat/diversitat funcional o que cuiden persones amb discapacitat/diversitat funcional o en situació de dependència; en este cas, s'haurà d'aportar una memòria justificativa de les mesures concretes adoptades de corresponsabilitat i conciliació que detalle expressament de quina forma superen el que s'establix legalment o convencionalment. A més, per a la verificació es proporcionarà una còpia del pla d'igualtat o l'instrument jurídic en què s'incloguen estes mesures.  
10. En cas que s'haja tingut en compte, com a criteri de valoració, la inclusió en els plecs de contractació, aprovats dins de l'últim any natural a la publicació d'esta resolució, de les clàusules de responsabilitat social en la forma prevista en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, s'haurà d'aportar un certificat del secretari de l'ens local amb indicació d'estos contractes adjudicats.  
11. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes.  
12. L'article 6, apartat 1, de l'Ordre HFP/1030/2021, de 29 de setembre, per la qual es configura el sistema de gestió del PRTR, establix que tota entitat executora que participe en l'execució de les mesures del PRTR haurà de disposar d'un pla de mesures antifrau, en un termini inferior a 90 dies des que es tinga coneixement de la participació en l'execució del PRTR, que li permeta garantir i declarar que, en el seu àmbit d'actuació respectiu, els fons corresponents s'han utilitzat d'acord amb les normes aplicables, en particular, pel que fa a la prevenció, detecció i correcció del frau, la corrupció i els conflictes d'interessos.  
13. Durant totes les fases del procés de gestió de les ajudes, la Generalitat Valenciana aplicarà els mecanismes suficients per a reduir, previndre, detectar i corregir el risc de frau, la corrupció i els conflictes d'interessos (tal com l'abstenció i recusació).  
14. Les entitats beneficiàries han de tindre un comportament antifrau i col·laborar amb qualsevol altra administració per a evitar comportaments fraudulents en la societat.  
15. Qualsevol persona que tinga coneixement de fets que puguen ser constitutius de frau, corrupció o irregularitat en relació amb projectes o operacions finançades totalment o parcialment a càrrec de fons procedents de la Unió Europea en el marc de qualsevol de les convocatòries per a la concessió d'ajudes objecte d'estes bases podrà posar estos fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a l'efecte per este servei en l'adreça web: https://www.igae.pap.hacienda.gob.es/sitios/igae/es-ES/Paginas/denan.aspx. Esta comunicació es farà en els termes que establix la Comunicació 1/2007, de 3 d'abril, del servei mencionat.  
  
Amb caràcter general i d'acord amb les normes establides per a la prevenció del frau de la Conselleria de Medi Ambient, Aigua, Infraestructures i Territori, que es poden consultar en https://mediambient.gva.es/va/fons-next-generation, totes les persones que intervinguen en el procediment i la verificació del compliment de condicions reforçaran la seua implicació en este objectiu a través d'una declaració d'absència de conflicte d'interessos, i es comprometran a mantindre-la actualitzada en el cas que es modifique la situació respecte de la declaració original, motiu que els impedirà participar en el procediment. A l'efecte, s'utilitzarà el model establit en l'annex IV.A de l'Ordre HFP/1030/2021, de 29 de setembre.  
16. El control previst en l'article 165.j de l'LHPS, a través del pla de control corresponent, s'efectuarà segons el que preveu l'article 169.3 de la llei mencionada per mitjà dels controls següents:  
a) Tipus de control que s'ha d'efectuar sobre la línia: administratius, sobre el terreny, amb posterioritat i/o de qualitat.  
16.1. Controls administratius:  
Es revisarà tota la documentació presentada per cadascuna de les ajudes concedides, que a este efecte s'ha establit en esta resolució com d'aportació preceptiva pel beneficiari, així com la comprovació de cada beneficiari d'estar al corrent en les obligacions fiscals (Agència Tributària i Generalitat i amb la Seguretat Social).  
Es comprovaran tots i cadascun dels documents justificatius de les despeses realitzades abans de liquidar-les.  
16.2. Controls sobre el terreny:  
Es comprovarà in situ, almenys en un 50 %, el desenvolupament dels treballs inclosos en els projectes presentats, per a comprovar la realització efectiva de les activitats subvencionades.  
16.3. Controls amb posterioritat i/o de qualitat:  
Finalitzada l'activitat subvencionable, es revisarà la documentació per a la comprovació material del compliment de la finalitat objecte de la subvenció. Es pot recaptar informació addicional que permeta contextualitzar la documentació aportada en un principi i les activitats programades en funció del grau efectiu d'execució.  
b) Criteris de selecció de la mostra: aleatoris, dirigits o de risc.  
  
Donades les poques mostres a fer, la selecció es farà per insaculació.  
  
c) Percentatge mínim d'ajuda a controlar sobre el total pagat en eixa línia:  
Es controlarà el 100 % de l'ajuda concedida en els controls administratius. In situ es controlaran, almenys, el 50 % dels projectes presentats, que suposen, almenys, el 50 % de les ajudes concedides.  
  
Base quinzena. Publicitat i informació  
1. Les entitats beneficiàries de l'ajuda hauran de complir les obligacions en matèria de publicitat i informació establides en l'Acord de Finançament entre la Comissió Europea i el Regne d'Espanya i en l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
2. Per al compliment adequat del que preveu l'article 10 de l'Acord de Finançament, en tots els projectes i subprojectes que es desenvolupen en execució del PRTR s'hauran d'incloure, en cartells informatius, plaques, publicacions impreses i electròniques, material audiovisual, llocs web, anuncis i insercions en premsa, certificats, etc., els logos següents, que poden trobar-se en l'enllaç https://planderecuperacion.gob.es/identidad-visual:  
a) L'emblema de la Unió Europea.  
b) Amb l'emblema de la Unió, s'haurà d'incloure el text «Finançat per la Unió Europea - Next Generation EU» al costat del logo del PRTR.  
c) S'hauran de tindre en compte les normes gràfiques i els colors normalitzats establits en l'annex I del Reglament d'execució 821/2014, pel qual s'establixen disposicions d'aplicació del Reglament (UE) 1303/2013, del Parlament Europeu i del Consell, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions i el sistema per al registre i l'emmagatzematge de dades. També es pot consultar la pàgina web següent: http://publications.europa.eu/code/es/es-5000100.htm i descarregar diferents exemples de l'emblema en:https://europa.eu/european-union/about-eu/symbols/flag\_es#download.  
d) El logotip institucional de la Generalitat Valenciana, disponible en https://presidencia.gva.es/va/manuales-corporativos  
3. El format s'haurà d'ajustar al que establix el Manual de marca del Pla de recuperació, transformació i resiliència, confeccionat per la Secretaria d'Estat de Comunicació de la Presidència del Govern.  
  
4. Quan l'entitat beneficiària incloga el seu propi logotip o el d'altres entitats finançadores del projecte, el del Fons Europeu i el de la Comunitat Valenciana, haurà de figurar amb la mateixa grandària i en les mateixes condicions de visibilitat.  
5. D'acord amb el que establix l'article 18 de l'LGS, es registrarà la convocatòria i la seua resolució en la BDNS, i es publicarà en el lloc web la informació a què es referix en la Llei 1/2022, de transparència, o la normativa reguladora que la substituïsca.  
6. L'Administració de la Generalitat publicarà, com a mínim, en el seu lloc web, de manera actualitzada i estructurada, la informació relativa a les subvencions públiques concedides amb indicació de l'import objectiu i finalitat, així com les persones o entitats beneficiàries, d'acord amb el que preveu l'apartat 1 de l'article 9 de la mencionada Llei 1/2022, de 13 d'abril, de la Generalitat, de Transparència i Bon Govern de la Comunitat Valenciana, o la normativa reguladora que la substituïsca.  
7. Els receptors de finançament de la Unió Europea han de mencionar l'origen d'este finançament i garantir-ne la visibilitat, en particular quan promoguen les actuacions subvencionables i els seus resultats, així com facilitar la informació coherent, efectiva i proporcionada dirigida a múltiples destinataris, inclosos els mitjans de comunicació i el públic. Així, faran menció de l'origen d'este finançament i li donaran la visibilitat deguda, incloent-hi, quan siga procedent, l'emblema de la Unió i una declaració de finançament adequat que indique «finançat per la Unió Europea NextGenerationEU».  
8. Les persones beneficiàries seran les responsables de fer estes actuacions. La senyalització ha de mantindre's i conservar-se en condicions llegibles durant, almenys, dos anys a partir del moment en què s'haja implantat.  
  
Base setzena. Revocació i reintegrament de les subvencions i règim sancionador  
1. Una vegada recaiguda la resolució de concessió, la persona beneficiària pot sol·licitar la modificació del contingut, si hi ha una alteració de les condicions tingudes en compte per a la concessió de la subvenció o alteració de les condicions essencials establides en la resolució.  
Es pot autoritzar sempre que els canvis no afecten els objectius perseguits amb l'ajuda, els aspectes fonamentals de les actuacions proposades, la valoració per la qual han sigut seleccionats, no suposen un increment de l'ajuda assignada inicialment i no es danyen drets de tercers, cosa que s'haurà d'indicar expressament. En el supòsit de modificació de la resolució de concessió, es pot sol·licitar la prolongació del termini per a realitzar l'activitat, sempre dins del termini màxim establit.  
La sol·licitud s'haurà de presentar en la seu electrònica de la Generalitat https://www.gva.es/va/proc94485, com a màxim dos mesos abans d'esgotar-se el termini per a la realització de l'actuació objecte de l'ajuda, i la resoldrà l'òrgan concedent en el termini màxim d'un mes des de la data de presentació de la sol·licitud de modificació. El transcurs del termini sense haver-se notificat una resolució expressa legitima els interessats per a entendre desestimada la sol·licitud per silenci administratiu.  
En la sol·licitud de modificació, o en la documentació que l'acompanye, s'hauran de reflectir de manera clara les causes que hagen sigut considerades per a adoptar la decisió de sol·licitar-la, que s'especifique amb detall quines són les noves obligacions que s'adquiriran, en cas d'admetre's la modificació, i les condicions a les quals se sotmet. Estes circumstàncies han de ser adequades, documentades, proporcionades i raonables, i així han de quedar acreditades en la sol·licitud del beneficiari.  
En la documentació ha de quedar constància, i així expressar-se en la sol·licitud del beneficiari, de la viabilitat de les noves condicions i/o, si és el cas, del cronograma nou al qual se sotmeten les actuacions subvencionades, i que, malgrat el temps transcorregut des de la concessió, es mantinga indemne la naturalesa i els objectius de la subvenció.  
En el cas d'aprovar-se la reducció de la inversió en el projecte proposat, l'ajuda es reduirà proporcionalment.  
2. L'alteració de les condicions tingudes en compte per a la concessió de l'ajuda, així com l'obtenció concurrent d'ajudes atorgades per a la mateixa finalitat i objecte per altres administracions o ens públics o privats, nacionals o internacionals, pot donar lloc a la modificació de la resolució de concessió de les ajudes regulades per esta resolució.  
  
3. L'incompliment sobrevingut dels requisits exigits per a la concessió de la subvenció, o la no execució total de les inversions, amb independència d'altres responsabilitats en què haja pogut incórrer l'entitat beneficiària, donarà lloc a la pèrdua del dret a la subvenció concedida, amb l'obligació de reembossar les quantitats ja percebudes, incrementades amb els interessos de demora legalment establits.  
  
4. En cas d'incompliments parcials, l'autoritat competent determinarà el grau i la repercussió en la pèrdua parcial de la subvenció concedida, fet que donarà lloc a l'obligació de reembossament parcial de les quantitats abonades més els interessos de demora. No obstant això, si l'incompliment afecta la no execució parcial de les inversions, es perdrà el dret a la subvenció per la quantia corresponent a la part no executada en termini, i si s'han realitzat pagaments parcials en funció de comprovacions i recepcions parcials de la inversió, tindran la consideració de definitius.  
5. En cas d'incompliment de l'obligació de «no causar cap mal significatiu al medi ambient», l'entitat beneficiària haurà de fer un reintegrament total o parcial de les quantitats percebudes, en funció del grau de l'incompliment. Així mateix, també serà procedent el reintegrament de les quantitats percebudes, així com l'exigència de l'interés de demora des del moment del pagament de la subvenció, d'acord amb l'article 37.1.f de l'LGS, en cas que la persona beneficiària incomplisca la normativa ambiental i social o els compromisos assumits en eixes matèries, i en els altres supòsits previstos en l'article 37.1 de l'LGS, inclòs l'incompliment total o parcial de l'activitat subvencionada o dels objectius previstos. Estos incompliments constituiran, igualment, prou causa per a perdre el dret a cobrar la subvenció en els termes de l'article 34.3, paràgraf segon, de l'LGS.  
  
El que s'expressa en el paràgraf anterior serà aplicable d'acord amb l'article 29.5 de l'LGS quan els incompliments es deguen a l'actuació dels tercers subcontractats per la persona beneficiària.  
  
6. Caldrà reintegrar, així mateix, les quantitats percebudes, a les quals s'exigirà l'interés de demora corresponent, quan concórreguen les causes establides legalment en els articles 36 i 37 de l'LGS, i en l'article 172 de l'LHPS.  
7. En els casos en què l'actuació s'haja fet i s'hagen complit els requisits dels projectes i les obligacions de les beneficiàries, llevat del d'aportació d'una determinada documentació, s'aplicarà el que disposa l'article 37.2 de l'LGS.  
8. En qualsevol cas, serà aplicable el que es disposa en matèria de control financer, reintegrament i infraccions i sancions administratives en l'LHP i en l'LGS.  
9. El règim sancionador s'aplicarà per la comissió d'infraccions administratives previstes en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de l'LHP.  
10. Independentment de la responsabilitat de les beneficiàries, en cas que la falta d'aportació de la documentació obeïsca a la falta de col·laboració de beneficiaris finals, contractistes o subcontractistes, estes persones podran ser responsables d'infraccions administratives en matèria de subvencions, d'acord amb l'article 53 de l'LGS.  
  
  
Base dessetena. Protecció de dades de caràcter personal  
1. La gestió de les ajudes que preveuen estes bases comporta el tractament de dades de caràcter personal, i han de complir-se les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades, i en la Llei orgànica 3/2018.  
2. En el disseny de la sol·licitud, dels formularis, de l'aportació documental, en les publicacions i altres actes administratius hauran de tindre's en compte els principis de protecció de dades. En concret, les dades personals seran adequades, pertinents i limitades al que siga necessari en relació amb els fins per als quals es tracten.  
3. En la convocatòria s'inclourà la informació que ha de facilitar-se a les persones interessades en relació amb les seues dades de caràcter personal, de conformitat amb el que es preveu en els articles 13 i 14 del Reglament (UE) 2016/679 i en l'article 11 de la Llei orgànica 3/2018, de 5 de desembre.  
a) Nom del tractament: ajudes en matèria de medi natural.  
b) Responsable del tractament: la persona titular de la sotssecretaria de la conselleria competent en matèria de medi ambient.  
c) Finalitat del tractament: tramitació d'ajudes en matèria de medi natural.  
d) Exercici de drets: les persones interessades tenen dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al tractament d'estes i a no ser objecte de decisions individuals automatitzades, de manera presencial o telemàtica, d'acord amb el que preveu la següent adreça d'internet: https://sede.gva.es/va/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar a la Delegació de Protecció de Dades de manera presencial o telemàtica, d'acord amb el que preveu l'adreça d'internet https://sede.gva.es/va/proc22094, sense perjudici de la possibilitat de reclamar a l'Agència Espanyola de Protecció de Dades.  
  
f) Es pot obtindre informació més detallada en l'enllaç següent: https://mediambient.gva.es/va/registre-d-activitats-de-tractament  
4. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l'obligació d'informar dels aspectes següents:  
  
a) La comunicació d'estes dades a l'Administració per a tractar-les en l'àmbit de les seues competències i d'acord amb els fins del procediment.  
b) La possibilitat que l'Administració faça consultes relacionades amb les seues dades per a comprovar, entre altres aspectes, que són veraces. Si esta consulta necessita una autorització per llei per part de les persones les dades de les quals s'han de consultar, la persona sol·licitant o el seu representant legal han d'haver recaptat esta autorització, que ha d'estar disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
  
  
Base dihuitena. Verificació de dades  
1. D'acord amb el que establix la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar que són exactes.  
2. La potestat de verificació inclou verificar la identitat de la persona sol·licitant o, si és el cas, del seu representant legal, i consultar les subvencions i ajudes que li han sigut concedides en la BDNS.  
  
Base denovena. Transparència, subministrament d'informació i dades obertes  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol altre mitjà publicitari que es faça de l'activitat subvencionada.  
2. Subministrar a l'entitat concedent, amb el requeriment previ, tota la informació que siga necessària perquè complisca les obligacions que preveu la Llei 1/2022, de 13 d'abril, en el termini de quinze dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
  
Base vintena. Compromís de no causar un dany significatiu al medi ambient (DNSH)  
1. Les persones beneficiàries de les subvencions regulades en esta resolució hauran de garantir el ple compliment del principi de «no causar un perjudici significatiu» (principi Do no significant harm - DNSH) i l'etiquetatge climàtic i digital, d'acord amb el que preveu el PRTR i el Reglament (UE) núm. 2021/241, del Parlament Europeu i del Consell, de 12 de febrer de 2021, i la seua normativa de desenvolupament, en totes les fases del disseny i l'execució de les actuacions i, de manera individual, per a cada actuació i complint el percentatge de contribució digital i ecològica compromés per a esta inversió.  
2. Serà aplicable la Guia tècnica sobre l'aplicació del principi de no causar un perjudici significatiu (principi Do no significant harm - DNSH) en virtut del reglament relatiu al Mecanisme de recuperació i resiliència.  
3. Per a la verificació de l'etiquetatge climàtic i digital, a més de la verificació del compliment del principi DNSH, es tindrà en compte el que disposa la Guia per al disseny i desenvolupament d'actuacions concordes amb el principi del DNSH elaborada pel Ministeri per a la Transició Ecològica i Repte Demogràfic, dins del PRTR.  
4. Quant a la verificació dels compromisos adquirits en matèria de DNSH, segons el que establix la base tretzena, se sol·licitarà a les persones beneficiàries, depenent de l'actuació realitzada:  
  
- En cas de fer obres que ho requerisquen: EIA o tramitació ambiental simplificada d'acord amb la legislació vigent.  
- Quan es facen obres que generen un volum de residus significatiu: se sol·licitarà un informe sobre la gestió de residus elaborat per la direcció facultativa i un certificat del gestor autoritzat del que s'ha dut a l'abocador, tenint en consideració que almenys el 70 % (en pes) dels residus de construcció i demolició no perillosos (exclosos el material natural mencionat en la categoria 17 05 04 de la Llista europea de residus establida per la Decisió 2000/532/EC) generats en el lloc de construcció es prepararà per a ser reutilitzat, reciclat i recuperat d'altres materials, incloses les operacions de rebliment, utilitzant residus per a substituir altres materials, d'acord amb la jerarquia de residus i el Protocol de gestió de residus de construcció i demolició de la UE.  
- Si es duen a terme obres de nova construcció: es requerirà que el projecte complisca la Directiva d'eficiència energètica en edificis (nZEB).  
- En cas que s'executen reforestacions/replantacions: cal evitar monocultius, usar espècies autòctones i assegurar que té un impacte durador, per la qual cosa se sol·licitarà que tot això es referencie en el projecte i, si fora possible, s'usaran plantes certificades. Així mateix, s'implantarà un programa de manteniment que garantisca l'èxit de la repoblació.  
- Quan s'adquirisquen equips i maquinària: Els equips i instruments hauran de ser eficients energèticament, absolutament respectuosos amb el Codi de conducta per a tecnologies de la informació i la comunicació de la Comissió Europea (ICT Code of Conduct | E3P). Es prendran mesures per a fer augmentar la durabilitat, la possibilitat de reparació, d'actualització i de reutilització dels productes i dels aparells elèctrics i electrònics implantats. S'aplicaran els requisits de disseny ecològic que faciliten la reutilització i el tractament dels residus d'aparells elèctrics i electrònics (RAEE) establits en el marc de la Directiva2009/125/CE, fins al final de la seua vida útil, aplicant les directrius que marca el Reial decret 110/2015, de 20 de febrer, sobre residus d'aparells elèctrics i electrònics. Per a verificar-ho, s'haurà de comptar amb el marcatge CE corresponent, i s'adjuntarà la declaració responsable del beneficiari en la qual es comprometa a entregar els residus d'estos aparells per a gestionar-los de manera adequada, prioritzant la preparació per a la reutilització, d'acord amb la Llei 7/2022 del 8 d'abril, de residus i sòls contaminats per a una economia circular i la Llei 5/2022 de la GVA de residus i sòls contaminats per al foment de l'economia circular a la Comunitat Valenciana.  
  
  
Base vint-i-unena. Requisits de notificació, comunicació o exempció  
  
En aplicació dels articles 3.4 i 4.3 del Decret 128/2017, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, a causa dels beneficiaris potencials previstos en la present resolució, l'atorgament de subvencions previstes en esta no implica una ajuda d'estat, d'acord amb l'article 107.1 del Tractat de Funcionament de la Unió Europea (TFUE), que definix les ajudes d'estat com «les ajudes atorgades pels estats o mitjançant fons estatals, en qualsevol forma, que falsegen o amenacen de falsejar la competència i afavorisca determinades empreses o produccions». Així mateix, d'acord amb la Comunicació de la Comissió relativa al concepte d'ajuda estatal, segons el que disposa l'article 107.1 del TFUE (2016/C 262/01), Tractat de Funcionament de la Unió Europea, en el qual aclarix els diferents elements constitutius del concepte d'ajuda d'estat, este no seria aplicable a la subvenció que s'articula amb esta resolució, ja que no concorren els requisits que determinen l'existència d'una empresa, o altres com la concessió d'un avantatge i el seu efecte sobre la competència i els intercanvis comercials.  
  
  
  
ANNEX II  
Convocatòria de les ajudes  
  
Primer. Objecte de la convocatòria, condicions i finalitat de la concessió  
Es convoquen ajudes en matèria de millores del medi natural en espais naturals, en els termes establits en les bases reguladores incloses en l'annex I d'esta resolució, destinades a restaurar hàbitats i espècies dels espais naturals protegits de la Comunitat Valenciana.  
  
  
Segon. Finançament  
L'import total d'esta convocatòria ascendix a un milió dos-cents mil euros (1.200.000,00 €), que es finançaran amb càrrec al capítol VII del programa pressupostari 442.99 dels pressupostos de la Generalitat per a l'exercici 2023, aplicació 41.78.51.5764.942.45.0, amb càrrec a la línia S1443. El 100 % de l'import de la convocatòria de la subvenció procedix dels fons Next Generation EU de l'MRR.  
  
Tercer. Procediment de concessió d'ajudes  
Estes ajudes es concediran en règim de concurrència competitiva, entre les sol·licituds presentades per les potencials entitats beneficiàries establides en la base cinquena de l'annex I, segons els principis de publicitat, transparència, igualtat i no-discriminació.  
  
Quart. Entitats beneficiàries  
Podran acollir-se a les ajudes que es convoquen en la present resolució les entitats locals que complisquen els requisits establits en la base cinquena de l'annex I de la present resolució.  
  
Cinqué. Obligacions de les entitats beneficiàries  
Les obligacions de les entitats beneficiàries apareixen en la base sisena de l'annex I de la present resolució.  
  
Sisé. Sol·licituds i documentació  
1. Les entitats sol·licitants hauran de presentar una sol·licitud d'ajuda única per entitat local, que podrà englobar una o més de les categories d'actuacions susceptibles de ser subvencionades indicades en la base tercera de l'annex I de la present resolució. Els conceptes de despesa, per a ser considerats finançables, hauran de detallar-se individualment en la memòria a presentar amb la sol·licitud. En cas contrari, no es tindran en compte en la configuració de la despesa finançable. La presentació de la sol·licitud implica l'acceptació de les bases reguladores.  
  
2. Les sol·licituds, segons el model normalitzat disponible en el tràmit telemàtic corresponent, es presentaran únicament per via telemàtica, a través de la seu electrònica de la Generalitat https://www.gva.es/va/proc94485, d'acord amb el que preveu la base dotzena de les bases reguladores i l'aplicació del que disposa l'article 14 de la Llei 39/2015. Qualsevol sol·licitud que es presente seguint un procediment diferent del que es descriu ací serà inadmesa. Les entitats hauran d'omplir la sol·licitud accedint amb la firma digital de representant de l'entitat emesa per qualsevol de les entitats admeses en el portal electrònic de la Generalitat (Sistemes d'identificació i signatura acceptats - Sede electronica - Generalitat Valenciana (gva.es) o un certificat digital del seu representant que haurà d'inscriure's en el Registre de representants de la Generalitat.  
3. En el lloc web de la seu electrònica de la Generalitat (https://sede.gva.es/va/inici) consta la informació sobre les firmes digitals admeses i les instruccions per a la tramitació telemàtica de la sol·licitud i aportacions de documentació posteriors, si és el cas.  
4. Hi ha una adreça electrònica d'assistència tècnica generalitat\_en\_fru@pab.qu destinada a solucionar qualsevol problema tècnic relacionat amb la presentació telemàtica d'esta sol·licitud.  
5. A la sol·licitud s'haurà d'adjuntar la documentació que siga procedent de la indicada en la base onzena de l'annex I d'esta resolució, i de l'específica que puga exigir-se en les bases reguladores mencionades. La documentació que haja de presentar-se firmada s'haurà de presentar amb la firma del representant d'entitat o ciutadania, segons corresponga, i s'aportarà per via telemàtica.  
6. Els models de declaracions responsables i altres documents requerits en les bases reguladores estaran disponibles en https://www.gva.es/va/proc94485.  
7. L'esmena o l'aportació telemàtica de documentació podrà fer-se utilitzant el mateix tràmit a través de l'adreça d'internet https://www.gva.es/va/proc94485.  
  
Seté. Termini de presentació de les sol·licituds i justificació de les ajudes  
1. El termini per a la presentació de les sol·licituds serà de dos mesos, a comptar des de l'endemà de la publicació de l'extracte de la convocatòria en el DOGV.  
2. La sol·licitud es farà d'acord amb el que establixen els punts 1 i 2 de la base dotzena i el resolc cinqué d'esta convocatòria.  
3. Es consideraran subvencionables les actuacions que es facen des de l'1 de gener de 2021 fins al 31 de desembre de 2025, sempre que es tracte de despeses subvencionables i pagades de manera efectiva amb anterioritat a la presentació de l'ajuda, d'acord amb les bases reguladores de l'annex I.  
  
  
Huité. Criteris de valoració  
La concessió s'efectuarà d'acord amb els criteris establits en la base octava de l'annex I de la present resolució.  
  
Nové. Termini de resolució i notificació  
El termini màxim per a resoldre i notificar la resolució del procediment és de sis mesos, termini que es computarà a partir de l'endemà de la publicació d'esta convocatòria, segons el que disposa l'article 25.4 de l'LGS. Si no s'ha dictat i publicat una resolució expressa en este termini de sis mesos, els interessats podran entendre desestimada la seua sol·licitud segons l'article 25.5 de l'LGS.  
La resolució de concessió es publicarà en el DOGV en els termes de la base onzena de l'annex I de la present resolució. D'acord amb el que es disposa en l'art. 45.1 b de la Llei 39/2015, les publicacions successives de les resolucions derivades de la present convocatòria es publicaran en el DOGV. Eixa publicació tindrà els efectes de la notificació.